Risau Faraj Berbau Seperti Ikan? Ini Mungkin 2 Sebabnya, JAGA-JAGA Ya Wanita!

Masa intim bersama dengan pasangan anda adalah sesuatu yang pasti menyeronokkan. Bagaimanapun, keseronokan tersebut mungkin terbantut apabil bau hanyir mula mencemari ruang udara sekitar anda.

Khususnya, bau hanyir persis bau ikan yang datangnya dari faraj pasangan anda. Jadi, apa yang menyebabkan bau faraj yang hanyir ini?

Vaginosis Bakteria

Bau faraj yang hanyir persis bau ikan ini adalah simptom lazim bagi
Vaginosis Bakteria
. Dalam faraj yang normal dan sihat, persekitaran dalaman faraj didominasi oleh spesis bakteria yang menghasilkan asid laktik (
Lactobacillus
 spp) iaitu keluarga bakteria baik yang memastikan keadaan dalaman faraj sihat.

Cara mereka memastikan persekitaran dalaman yang sihat ini adalah dengan menghasilkan pH persekitaran yang bersifat asid untuk menekan pertumbuhan bakteria-bakteria lain.

Selain itu, mereka juga menghasilkan hidrogen peroksida, bahan yang membunuh bakteria jahat yang lain sekaligus menghalang dominasi spesis bakteria lain yang boleh mengganggu kesihatan dalaman faraj.

Dalam Vaginosis Bakteria, berlakunya gangguan kepada pH persekitaran dalaman faraj, menyebabkan bakteria lain yang dahulunya tertekan pertumbuhannya, boleh membiak dengan pantas dan banyak. Lazimnya, spesis yang bertanggungjawab dalam menyebabkan Vaginosis Bakteria ini adalah bakteria Gardnerella vaginalis.

Adakah ianya benar-benar Vaginosis Bakteria?

Vaginosis Bakteria adalah sejenis masalah jangkitan faraj yang lazim, dengan anggaran bahawa 5 daripada 100 wanita mengalaminya.

Bagaimanapun, sekurang-kurangnya separuh daripada mereka yang mengalami Vaginosis Bakteria tidak menyedari sebarang simptom dan tidak sedar mereka menghidapinya.

Bagi yang sedar, simptom yang mereka perasan mungkin salah satu atau lebih daripada mana-mana tanda dan simptom di bawah:

Simptom keradangan
 – Disebabkan spesis baru mendominasi persekitaran dalaman faraj, spesis ini menyebabkan keradangan kepada dinding faraj dan struktur vulva, menghasilkan simptom seperti kegatalan, rasa sakit mirip terbakar dan kekeringan faraj. Rentetan ini, dinding faraj akan kemerahan dan membengkak, menyebabkan sakit ketika bersama dengan pasangan atau ketika kencing.

Bau hanyir persis ikan
 – Bakteria anarobik baru yang mendominasi perseketiraan dalaman faraj menghasilkan molekul amine yang apabila meruap, menghasilkan bau yang hanyir. Kadar amine meruap ini meningkat apabila berlakunya peningkatan pH seperti selepas seks (akibat kehadiran air mani) atau ketikah haid (akibat darah), menyebabkan bau ini lebih kuat.

Wanita yang menghidapi Vaginosis Bakteria boleh juga mengalami lelehan nipis berwarna kelabu keputihan yang banyak namun simptom ini tidak unik kepada Vaginosis Bakteria.

Jika anda perasan perubahan di atas, segera berjumpa dengan doktor untuk memastikan sama ada anda benar-benar menghidap Vaginosis Bakteria atau mungkin diakibatkan jangkitan lain.

Adakah pasangan saya bermain di belakang saya?

Kajian menunjukkan bahawa Vaginosis Bakteria berlaku lebih kerap dalam wanita yang aktif dalam aktiviti seksual atau yang mempunyai lebih daripada satu pasangan atau yang kerap bertukar pasangan.

Walaubagaimanapun, bukan semua yang menghidap Vaginosis Bakteria itu terlibat dalam aktiviti seksual kerana kajian turut mendapati bahawa wanita yang tidak pernah melakukan seks juga boleh menghidapinya.

Ini boleh disebabkan oleh penggunaan pencuci bahagian intim wanita yang berlebihan atau perubahan hormon yang tidak terkawal yang menyebabkan ketidakseimbangan spesis bakteria dalam faraj.

Adakah saya akan mati?

Sudah tentu, cuma kemungkinan besar ianya bukan disebabkan oleh Vaginosis Bakteria.

Satu dalam tiga wanita akan sembuh sendiri tetapi untuk mereka yang diganggu simptom Vaginosis Bakteria, amatlah penting untuk anda dapatkan rawatan yang mencukupi, melalui pengambilan antibiotik yang tepat.

Rawatan wujud dalam pelbagai bentuk seperti tablet, krim ataupun supositori. Pasangan anda tidak perlu dirawat kerana kajian membuktikan ianya tidak memainkan peranan dalam mengurangkan insiden yang sama berlaku di masa hadapan.

Penting untuk ditekankan bahawa rawatan awal dan mencukupi adalah mustahak kerana ianya boleh mendatangkan beberapa morbiditti seperti:

Menyebabkan anda lebih terdedah dan lebih mudah untuk dijangkiti penyakit jangkitan kelamin yang lain (HIV, Gonorrhoea)

Kesan advers berkaitan dengan kehamilan (kelahiran pramatang, berat ketika lahir yang rendah, pemecahan air ketuban atau jangkitan dalam air ketuban)

Hello Health Group
 tidak memberi nasihat perubatan, diagnosis atau rawatan.


Suka Makan Seafood? Anda Berisiko Alami Masalah Kesihatan Ini Kesan Asid Urik Tinggi!

Semua orang suka makan
seafood,
tetapi ia sebenarnya boleh menjadi punca
uric acid
 tinggi dan menyebabkan masalah kesihatan.

Teruskan membaca artikel ini untuk mengetahui lebih lanjut mengenainya.

Untuk mendapatkan lebih banyak info tentang Urologi, sila dapatkannya
di sini.

Asid urik dalam badan

Segala makanan yang anda ambil dan prosedur penguraian semula jadi merupakan satu cara biasa untuk mensintesis asid urik.

Buah pinggang
 adalah organ yang berfungsi menapis asid ini dan ia biasanya disingkirkan daripada badan melalui
air kencing
.

Dalam sesetengah kes yang jarang berlaku, ia mungkin dikeluarkan melalui najis.

Sekiranya buah pinggang anda tidak berfungsi secara normal atau terlalu banyak asid urik yang terhasil, ia akan menyebabkan peningkatan tahap asid tersebut di dalam darah.

Baca juga:

Individu dengan tahap asid yang tinggi, akan cenderung mengalami pembentukan pepejal kristal pada sendi. Ia adalah penyakit
gout
.

Masalah gout yang tidak dirawat, akan mengakibatkan kristal ini untuk berkembang pada sendi dan tisu berdekatan. I
a akan membentuk mendapan (deposit) keras dan berketul dipanggil tophi.

 Tahap asid yang tinggi juga boleh menyebabkan berlakunya batu karang atau kegagalan
fungsi buah pinggang.

Masalah gout, punca
uric acid
 tinggi

Individu dengan masalah ini akan berdepan dengan kesihatan yang teruk pada bahagian sendi yang terlibat.

 Apabila terjadinya
gout
, selalunya ia akan menyebabkan pergerakan terbatas disebabkan sendi mengalami keradangan dan bengkak kerana pengumpulan asid urik di kawasan berkenaan.

Gout dianggap sebagai satu masalah yang melibatkan metabolisma disebabkan kehadiran asid yang tinggi di dalam darah. Asid ini akan berkumpul di dalam darah atau di dalam sendi dan pada kepekatan yang tinggi, ia akan membentuk kristal.

Kristal asid urik ini sukar untuk terurai pada suhu rendah. Oleh sebab ini, serangan gout selalu terjadi pada
bahagian kaki
 disebabkan suhu pada bahagian tersebut lebih rendah sedikit berbanding sendi yang lain.

Punca
uric acid
 tinggi #Batu karang

Batu karang boleh terbentuk dalam sistem urinari seseorang individu disebabkan pengambilan dan penghasilan asid urik serta kalsium secara berlebihan.

Pengambilan air yang kurang dari 1.5 liter hingga 2 liter sehari adalah antara faktor penyumbang kepada masalah
batu karang.

Pembentukan batu karang boleh berlaku apabila
ginjal
 gagal berfungsi untuk menapis kehadiran bahan seperti kalsium, asid urik dan bakteria – Proteus, Psedomonas dan Klebsiella – terus melekat pada bahagian dinding buah pinggang.

Selain berpunca daripada masalah metabolisme badan, pengambilan makanan seperti makanan laut khususnya kerang, sotong,
ikan bilis
 dan ikan sardin juga boleh menyebabkan peningkatan asid ini di dalam badan.

T
abiat memakan organ dalaman seperti hati, paru-paru dan usus, pelbagai jenis kekacang dan ulaman yang tinggi sumber protein yang dikenali sebagai
purine,
 boleh mengakibatkan pembentukan batu karang.

Cara mengatasi punca
uric acid
 tinggi

Untuk menghindari risiko peningkatan tahap asid urik dalam badan, anda digalakkan untuk:

Mengamalkan tabiat minum air kosong bergantung kepada keperluan harian

Mengawal
pengambilan kalori
harian yang seimbang bergantung kepada keperluan badan

Mengawal pengambilan
makanan penyebab asid urik tinggi

Cara yang terbaik adalah untuk mendapatkan nasihat daripada doktor mahupun pakar pemakanan mengenai kaedah penjagaan kesihatan untuk mengawal peningkatan asid urik di dalam badan anda.

Akhir kata

Risiko untuk mengalami sebarang masalah kesihatan, sering kali didasari oleh faktor pengambilan makanan seharian.

Jadi untuk mengelakkan peningkatan kecenderungan menghidapi masalah berkaitan kesihatan, anda harus menitik beratkan aspek pemakanan , khususnya yang boleh menyebabkan punca
uric acid
 tinggi.

Dalam masa yang sama pastikan anda melakukan
aktiviti senaman
 serta menghindari tabiat yang tidak mendatangkan manfaat kepada kesihatan, okay?


Perkasa Kebajikan Wanita, Perubahan Sektor Kesihatan Antara Fokus Menteri Kesihatan Malaysia Baharu

Baru-baru ini, senarai kabinet menteri-menteri baharu telah diumumkan oleh YAB Perdana Menteri Malaysia. Ini termasuklah pengumuman Dr. Zaliha Mustafa sebagai Menteri Kesihatan Malaysia yang baharu. Mari kita lihat apakah antara inti pati utama wawasan menteri kesihatan yang baru dilantik ini berkenaan isu-isu kesihatan di Malaysia.

Untuk mendapatkan lebih banyak info berkenaan Kesihatan, anda boleh klik
di sini
.

Menteri Kesihatan Malaysia yang pertama daripada kaum wanita

Sejak kemerdekaan, posisi atau jawatan menteri kesihatan di negara ini hanya didominasi oleh
kaum lelaki
.

Oleh itu, pelantikan Dr. Zaliha Mustafa telah memecahkan monopoli tersebut dan menjadikannya sebagai menteri KKM wanita pertama Malaysia.

 Sebelum dilantik sebagai menteri, Dr. Zaliha pernah berkhidmat sebagai pegawai perubatan di Johor Bahru, Pekan dan juga Taiping.

Beliau juga pernah berkhidmat sebagai
doktor perubatan
 di sebuah klinik kesihatan swasta di negeri Johor.

Terbuka terima pandangan menteri pendahulunya

Pada hari pertama Dr. Zaliha melaporkan diri sebagai menteri, beliau menyatakan kesediaannya untuk menerima sebarang pandangan dan cadangan berkenaan perkara yang pernah menteri sebelumnya lakukan.

Ini termasuklah beberapa
dasar
 baharu yang telah dan sedang diteliti sebelum ini.

Dr. Zaliha turut menyatakan bahawa beliau akan mendapatkan penerangan daripada kakitangan
Kementerian Kesihatan Malaysia
 (KKM) mengenai dasar-dasar kesihatan yang boleh dilaksanakan, ditambahbaik atau mungkin juga ditolak.

Menurut Dr. Zaliha lagi,

“Apa yang kita mahu ialah yang terbaik untuk rakyat dan saya menyedari bahawa kementerian ini sentiasa mendapat perhatian rakyat memandangkan kesihatan merupakan keperluan asas untuk manusia”
.

Tekad menjaga kebajikan wanita dan kanak-kanak

Antara perkara utama yang menjadi fokus dan tumpuan beliau adalah untuk memperkasakan kesihatan
kaum wanita
 dan juga
kanak-kanak
.

Dr. Zaliha menyatakan bahawa dirinya pasti akan menjadi tumpuan dalam kalangan badan bukan kerajaan (NGO) dan juga wanita.

Malah, ramai daripada kalangan doktor-doktor perubatan wanita telah berhubungan dengannya yang turut diakui sebagai satu cabaran yang mengujakan.

Baca juga:

Baby Nanas Viral Semula, KKM Minta Orang Ramai Hati-Hati Kandungan Siklamat Dalam Buah!

Berhenti Panaskan Semula Nasi Di Rumah, Ia Boleh Sebabkan Keracunan Makanan; KKM

Mahu membuat perubahan dalam penjagaan kesihatan

Dr. Zaliha tekad mahu melakukan reformasi khususnya dalam sektor
penjagaan kesihatan
 di Malaysia.

Ini termasuklah isu-isu dan masalah yang berkaitan dengan dilema doktor kontrak.

Selain itu, antara perkara yang akan diberikan lebih tumpuan adalah berkaitan pentadbiran kementerian kesihatan, infrastruktur kesihatan, perkhidmatan kesihatan dan juga
perkhidmatan hospital
.

Pertimbang semula Dasar Generasi Penamat (GEG)

Selain daripada isu-isu di atas, Dr. Zaliha turut memberikan bayangan bahawa Rang Undang-Undang (RUU) Kawalan Produk Tembakau dan Merokok 2020 akan dinilai semula.

 Sebelum ini, RUU Kawalan Produk Tembakau dan
Merokok
 2020 telah dibawa ke Parlimen namun belum sempat untuk bacaan kali ketiga sebelum diluluskan disebabkan oleh pembubaran Parlimen.

 Antara tujuan RUU tersebut diperkenalkan adalah untuk melahirkan generasi baharu rakyat Malaysia yang bebas
rokok
 menjelang tahun 2025.

 Jika RUU tersebut diluluskan kelak, Malaysia akan menjadi negara kedua di dunia yang berjaya mewujudkan dasar sedemikian selepas negara New Zealand.

Kesimpulan

Sebagai rakyat Malaysia, kita berharap agar menteri kesihatan yang baharu ini akan terus memacu sektor kesihatan negara ke tahap yang lebih baik dan cemerlang.

Teruskan segala usaha yang terbaik hasil kerja menteri-menteri sebelum ini dan wujudkan inisiatif-inisiatif baharu yang lebih bagus untuk rakyat Malaysia.


Bahayakah Jangkitan Konjunktivitis?

Jangkitan konjunktivitis adalah kemerahan dan keradangan pada membran yang melapisi bahagian putih pada mata dan juga membran pada bahagian kelopak mata.

Ia biasa berlaku disebabkan virus atau jangkitan bakteria. Walau bagaimanapun, masalah alahan, agen kimia dan penyakit tertentu juga boleh menjadi antara faktornya.

Adakah ia boleh berjangkit?

Virus dan bakteria konjunktivitis atau dikenali sebagai
Pinkeye
, sangat mudah berjangkit. Ia boleh merebak melalui proses mencuci tangan yang tidak bersih atau dengan berkongsi objek seperti tuala dengan individu yang mempunyai masalah kesihatan ini. Malahan, ia boleh tersebar melalui batuk dan bersin.

Kanak-kanak yang didiagnosis dengan konjunktivitis tidak seharusnya bersekolah atau berada di pusat penjagaan untuk tempoh masa tertentu.

Bagi konjunktivitis yang disebabkan alahan; minyak wangi, kosmetik,
bulu haiwan
 atau makanan, ataupun konjunktivitis kimia; bahan kimia atau cecair termasuk peluntur atau pengilat perabot, ia tidak akan berjangkit.

Apakah simptomnya?

 Mata merah

Kemerahan pada mata adalah antara tanda biasa yang boleh dilihat.
Pinkeye
 adalah satu masalah yang biasanya tidak mendatang kesan serius dan mungkin tidak akan menyebabkan kerosakan mata atau gangguan penglihatan untuk tempoh jangka masa panjang jika ia dikesan dan diberi rawatan segera.

 Kelopak mata bengkak, merah

Ia biasanya bermula pada sebelah mata dan merebak ke mata sebelah dalam masa beberapa hari disertai dengan rasa kegatalan. Kelopak mata yang bengkak biasanya terjadi untuk konjunktivitis disebabkan bakteria dan alahan.

 Air mata

Konjunktivitis turut akan menyebabkan penghasilan air mata yang lebih berbanding biasa.

 Gatal, rasa terbakar

Anda pasti akan mengetahui tentang simptom ini apabila anda merasainya sendiri; rasa gatal yang tidak dapat ditahan dan rasa terbakar pada mata.

 Cecair jernih

Ketika mata anda dijangkiti konjunktivitis, akan mengalir cecair jernih yang disebabkan virus dan alahan. Namun, jika cecair itu berlebihan dan berwarna kuning-kehijauan, ia biasanya disebabkan konjunktivitis bakteria.

 Kelopak mata berkerak

Jika anda bangun dari tidur dan merasakan mata anda seperti tidak boleh dibuka, ia mungkin disebabkan cecair terkumpul yang dikeluarkan oleh mata ketika anda tidur.

 Sensitif pada cahaya

Konjunktivitis akan membuatkan mata anda lebih sensitif kepada cahaya.

 Terasa sesuatu

Anda mungkin merasakan seperti ada sesuatu yang berada dalam mata anda. Dan bagi kanak-kanak, mereka mungkin akan merasakan seperti ada pasir dalam mata.

Individu yang mempunyai simptom yang teruk, seperti gangguan pada penglihatan, sensitiviti yang teruk pada cahaya, atau kesakitan yang teramat sangat, mungkin berdepan dengan masalah jangkitan lain dan perlu mendapatkan pemeriksaan doktor.

Masalah kesihatan lain

Jangkitan konjunktivitis yang berpanjangan disebabkan alahan atau jangkitan teruk memerlukan rawatan. Kelopak mata yang bengkak mungkin dijangkiti penyakit
blepharitis
(jangkitan kecil pada bulu mata), atau masalah kornea yang disebabkan mata kering.

Ia jarang untuk berlaku, tetapi, konjunktivitis juga boleh menjadi tanda kepada penyakit seperti
arthritis rheumatoid, systemic lupus erythematosus
 (lupus), atau penyakit radang usus seperti kolitis ulseratif dan penyakit Crohn.

Konjunktivitis juga boleh terjadi pada penyakit Kawasaki – penyakit yang jarang berlaku, berkaitan dengan demam pada bayi dan kanak-kanak.

Kaedah rawatan

Untuk konjunktivitis yang disebabkan jangkitan bakteria, ia boleh dirawat dengan ubat titis mata antibiotik, ubat cair (
ointment)
, atau pil untuk membersihkan jangkitan.

Bagi konjunktivitis disebabkan virus, ia tidak mempunyai rawatan khusus. Anda perlu membiarkan virus itu hilang sendiri. Ia biasanya berlaku untuk tempoh 4-7 hari.

Konjunktivitis kerana alahan boleh baik sendiri sebaik sahaja sumber alergen dikeluarkan dan alahan itu dirawat. Antihistamin boleh membantu melegakan masalah ini.

Jika disebabkan kimia, mata perlu dibasuh dengan segera selama lima minit dan harus mendapatkan rawatan segera.

Langkah pencegahan

Jika anda atau anak anda mendapat jangkitan konjunktivitis ini, elakkan dari menyentuh bahagian mata, dan basuh tangan anda sekerap yang boleh, terutamanya apabila anda meletakkan ubat pada kawasan berjangkit.

Jangan berkongsi tuala atau sapu tangan, dan buang terus tisu yang telah digunakan. Tukar cadar dan tuala setiap hari. Bersihkan semua permukaan yang boleh terdedah kepada jangkitan. Buang semua barang kosmetik yang digunakan ketika terkena jangkitan ini.


Kena Masuk Pejabat Balik? Lakukan 9 Perkara Ini Sebagai Langkah Berwaspada

Setelah sekian lama
bekerja dari rumah (WFH)
, kini anda perlu kembali ke pejabat? Jom ketahui apa perkara penting yang perlu dilakukan untuk kembali bekerja setelah COVID.

Untuk
 mendapatkan lebih banyak info tentang coronavirus di Malaysia, sila dapatk
annya
di sini
.

Kembali bekerja setelah COVID: Senarai semak

Masuk ke pejabat kembali semasa
pandemik COVID-19
 tidaklah semudah seperti pembukaan pejabat dalam situasi biasa.

Wabak COVID-19 telah menciptakan beberapa cabaran baharu dan antaranya apabila ingin kembali bekerja seperti biasa.

Umumnya, terdapat beberapa garis panduan dan amalan baharu yang harus diikuti untuk memastikan
ruang pejabat selamat buat semua individu
.

Berikut 5 perkara utama yang boleh dijadikan panduan bagi menjadikan tempat kerja lebih selamat:

1. Mengenal pasti bahagian berisiko apabila perlu kembali bekerja setelah COVID

Perkara pertama yang perlu dititikberatkan adalah untuk mengenal pasti kawasan dan bahagian yang berisiko berlaku pendedahan dan jangkitan COVID-19.

Antara langkah keselamatan paling biasa yang disarankan oleh Pusat Kawalan dan Pencegahan Penyakit (CDC) adalah untuk memastikan
pemakaian penutup muka
, melakukan penjarakan fizikal serta mempertingkatkan prosedur pembersihan dan pembasmian kuman di
tempat kerja
.

Panduan CDC juga mengesyorkan untuk mempertingkatkan pengudaraan dan penapisan udara serta menyediakan peralatan perlindungan diri berdasarkan pendedahan risiko pekerja.

CDC turut mencadangkan untuk mengurangkan titik sentuhan dengan memasang lampu yang boleh beroperasi dengan sensor dan memasang pintu yang tidak perlu disentuh tangan.

2. Periksa ruang kerja

Anda juga disarankan untuk menilai ruang kemudahan di dalam pejabat bagi memastikan setiap individu yang akan masuk bekerja selamat daripada wabak COVID-19.

Hadkan kapasiti individu pada ruangan stesen kerja dan juga kawasan umum.

Antara strategi yang boleh dilakukan adalah dengan melakukan penyusunan semula tempat duduk dan perabot di tempat umum seperti di pantri, bilik mesyuarat, mahupun bilik persalinan dengan cara yang
membolehkan penjarakan fizikal
 berlaku.

Aliran bagi penggunaan tangga boleh diselaraskan dengan menetapkan ruang tangga untuk naik dan turun serta memisahkan pintu sebagai pintu masuk dan keluar.

Untuk mengelakkan melebihi kapasiti yang dibenarkan di dalam pejabat, gunakan jadual penggiliran bagi membolehkan pekerja bergilir-gilir bekerja di pejabat atau dari rumah, sekiranya boleh.

4. Pertingkatkan komunikasi

Komunikasi sangat penting dalam sesebuah institusi pekerjaan. Jika dahulu semasa WFH, segala perbincangan dilakukan secara virtual, bagaimana pula setelah kembali ke pejabat?

Sebaiknya perjumpaan dan perbincangan secara virtual diteruskan walaupun berada dalam pejabat yang sama. Ini membolehkan
pendedahan kepada wabak
 dikawal sebaiknya.

5. Pergi dan balik kerja

Anda harus mengikuti nasihat kesihatan awam dan mematuhi garis panduan penjarakan fizikal jika menggunakan kenderaan persendirian apabila kembali bekerja setelah COVID.

Sekiranya berkongsi kenderaan dengan rakan sekerja, pemakaian penutup muka amat digalakkan.

Manakala, bagi penggunaan pengangkutan awam, sentiasa patuhi garis panduan penjarakan fizikal dan memakai penutup muka.

Baca juga:

Tip kembali bekerja setelah COVID

Berikut pula adalah senarai perkara asas yang perlu dilakukan apabila ingin kembali masuk ke pejabat:

Berikan masa secukupnya untuk diri

Tetapkan jam penggera lebih awal daripada keadaan biasa sebelum penularan wabak COVID-19. Ini kerana semua yang anda lakukan mungkin mengambil masa lebih lama.

Contohnya, jika anda menggunakan pengangkutan awam , sekatan atau had jumlah pengguna mungkin akan menyebabkan perjalanan anda ke tempat kerja mengambil masa lebih lama.

Kembali bekerja setelah COVID #Pemeriksaan suhu diri

Pastikan anda
mengambil bacaan suhu badan
 sebelum masuk kerja setiap hari.

Demam panas adalah
simptom utama COVID-19
, jadi pemeriksaan yang dilakukan mungkin akan dapat membantu
mengurangkan risiko jangkitan
 kepada individu lain.

Sebaiknya, jangan hadir ke tempat kerja dalam apa jua keadaan sekiranya mempunyai sebarang simptom COVID-19. Lakukan pengasingan diri dan
ujian kendiri COVID-19
 secepat mungkin.

Maklumkan kepada majikan sekiranya anda percaya ia adalah langkah yang selamat untuk tidak hadir ke pejabat sekiranya akan mengakibatkan mudarat kepada individu lain.

Hadkan pendedahan dengan rakan sekerja

Jauhkan daripada berkumpul beramai-ramai semasa wabak COVID-19. Anda boleh menelefon atau membuat panggilan video walaupun berada dalam bangunan yang sama dengan anda.

Kerapkan membasuh tangan dan menggunakan gel pembersih tangan.

Sediakan bekal makanan sendiri jika kembali bekerja setelah COVID

Membawa bekalan makanan dan minuman sendiri ke tempat kerja akan membantu menghindari diri daripada perlu berada di persekitaran sesak semasa waktu rehat. Anda juga tidak perlu menunggu dan beratur atau duduk di meja yang sibuk.

Jangan lupa untuk membawa kutleri sendiri, bekas makanan dan juga minuman. Mencegah itu adalah lebih baik daripada merawat!

Sekiranya anda adalah antara individu yang perlu masuk ke pejabat selepas COVID-19, perkara paling utama adalah untuk sentiasa mematuhi SOP ditetapkan
Kementerian Kesihatan Malaysia (KKM).

#HelloHealthGroup, #HelloDoktor, #HelloHealthCoronaVirus


Cara Merawat Kulit Rosak Akibat Cahaya Matahari

Pendedahan kepada cahaya matahari secara sihat boleh memberikan anda
vitamin D
 yang mencukupi dan menggalakkan kesihatan emosi. Pun begitu, sinar ultraviolet (UV) daripada matahari boleh merosakkan kulit anda dan menyebabkan selaran matahari. Dari masa ke masa, sinaran ini boleh menyebabkan tanda-tanda
photoaging;
 penuaan pramatang akibat cahaya matahari. Malah, 80% penuaan kulit dipercayai berlaku disebabkan pendedahan kepada
sinaran UV
.

Beberapa manifestasi penuaan termasuklah kedut, tompok gelap, pigmentasi, kehilangan seri muka dan kulit kurang anjal. Tahap penuaan biasanya bergantung pada warna kulit, genetik, kedudukan geografi dan gaya hidup. Populasi kulit cerah paling terjejas disebabkannya sementara mereka yang berkulit gelap kurang mengalami kedutan jelas sehingga usia 50 tahun dan tidak seteruk populasi kulit cerah. Kajian juga mendapati bahawa permulaan kedut pada wanita Cina berlaku secara purata 10 tahun kemudian berbanding wanita Perancis.

Tanpa mengira warna kulit anda, anda tetap mungkin terdedah kepada kerosakan kulit akibat cahaya matahari. Tidak semua kerosakan akibat pendedahan cahaya matahari boleh dibaiki, tetapi beberapa masalah boleh dibaiki dengan beberapa produk dan prosedur dermatologi. Berikut merupakan langkah merawat kulit akibat cahaya matahari:

Krim pelindung matahari

Walaupun kerosakan telah berlaku dan anda mengalami selaran matahari, anda tetap perlu memakai
krim pelindung matahari
. Selaran matahari berlaku akibat kerosakan DNA pada sel-sel kulit anda. Pengumpulan kecederaan ini membawa kepada perubahan fizikal seperti kedut dan kanser kulit.

Teruskan pemakaian krim pelindung matahari untuk mengatasi kerosakan dan sapukan semula sekurang-kurangnya setiap 80 minit. Selain itu, anda juga boleh mengelakkan pendedahan kepada cahaya matahari. Dengan ini, anda akan melindungi diri anda daripada radiasi UV pada masa depan dan memberi masa untuk enzim kulit memperbaiki beberapa DNA yang rosak.

Pengelupas dan pelembap

Anda perlu melakukan pengelupasan atas lapisan selaran matahari dengan skrub atau loofah. Ini akan mengeluarkan lapisan atas sel kulit mati untuk mendedahkan kulit sihat di bawahnya. Kemudian lembapkan kulit anda dengan losyen. Jika kulit anda terbakar akibat pendedahan kepada cahaya matahari, elakkan produk berasaskan petroleum, yang memerangkap haba. Anda juga harus memastikan diri anda terhidrat sepanjang hari.

Retinoid topikal

Sinaran UV boleh merosakkan kolagen dan elastin, dua protein yang memastikan kulit tegang dan licin. Retinoid, sejenis sebatian semula jadi atau sintetik menyerupai vitamin A boleh meningkatkan jumlah kolagen dalam kulit anda. Ia juga dianggap sebagai rawatan utama untuk pesakit dengan masalah
photoaging
ringan hingga sederhana. Ahli dermatologi anda boleh menetapkan retinoid topikal untuk anda. Retinoid boleh mengurangkan penampilan garis halus, memperbaiki tekstur, tona kulit dan keanjalan, serta melambatkan penuaan. Anda juga boleh mencari jenis yang kurang kuat, retinol, dalam pelbagai produk penjagaan kulit antipenuaan.

Produk penjagaan kulit

Produk penjagaan kulit
cosmeceutical
, produk dengan gabungan kosmetik dan sifat farmaseutikal juga boleh memberi manfaat kepada anda. Selain daripada produk retinol, anda boleh mencuba produk penjagaan kulit lain dengan bahan bioaktif seperti antioksidan.
 Krim Cica, produk cosmeceutical yang mengandungi ekstrak cantella asiatica
, yang dikenali sebagai pegaga atau gotu kola juga kini kian popular kerana sifatnya yang meremajakan kulit.

Prosedur meremajakan kulit

Prosuder penjagaan kulit dapat membantu menyingkirkan sel yang rosak daripada lapisan atas kulit anda. Pengelupasan kimia seperti alpha-hydroxy atau krim asid salisilik boleh digunakan sendiri sementara pengelupasan yang lebih mendalam memerlukan lawatan klinik.

Pilihan rawatan lain termasuk penggunaan teknologi laser,
 dermabrasion, microdermabrasion
 dan
microneedling
. Adalah penting untuk mendapatkan konsultasi profesional jika anda memilih untuk meremajakan kulit dan menjalani rawatan. Setiap pesakit adalah unik dan kerosakan matahari memberi kesan berbeza mengikut faktor genetik dan persekitaran. Oleh itu, kaedah rawatan perlu disesuaikan mengikut individu.

Hello Health Group
  tidak memberikan nasihat, diagnosis atau rawatan perubatan.


Pilih 4 Jenis Susu Ini Jika Anda Ada Diabetes, Boleh Kawal Kolesterol Sekali!

Ada banyak topik berkaitan kencing manis yang popular di laman web Google dan ia termasuk susu untuk diabetes dan kolesterol Malaysia. Ini menunjukkan penderita penyakit ini masih keliru
 susu apa dan bagaimana yang patut mereka ambil
. Jom baca artikel!

Untuk mendapatkan lebih banyak info tentang Kencing Manis, sila dapatkannya
di sini.

Boleh ke minum susu jika ada diabetes?

Secara umumnya, susu itu memang sangat tinggi dengan
 gula, lemak, karbohidrat dan kolesterol
 – kesemua ini adalah musuh ketat dan pantang bagi penderita penyakit kencing manis.

Di samping itu, wujud juga sejenis sebatian bernama laktosa di mana ia adalah antara faktor risiko paling bahaya dan akan beri
implikasi buruk kepada kadar glukosa dalam darah
 anda.

Namun apa yang akan mengelirukan individu adalah fakta di mana ia turut mengandungi pelbagai jenis nutrisi dan zat seperti protein, serat serta pelbagai lagi jenis vitamin atau mineral yang turut sangat bagus untuk kesihatan tubuh badan individu itu sendiri!

Sebenarnya, pesakit kencing manis masih boleh minum susu untuk diabetes dan kolesterol
 asalkan ia patuh kepada syarat dan kriteria
 tertentu agar kesihatan tubuh badan anda terjaga.

Jenis yang ideal jika anda ada kencing manis!

“Sama dengan makanan atau minuman terutama produk tenusu yang lain, susu juga tinggi risiko untuk meningkatkan kadar glukosa dalam darah, lantas memburukkan lagi kondisi diabetes,” jelas Pengamal Perubatan, Dr Sarah Brewer.

Bukan sahaja kondisi diabetes itu sendiri,
 pengamalan diet yang kurang tepat jika ada diabetes
 turut akan jadi punca masalah yang lain seperti sistem kardiovaskular dan fungsi tulang.

Memandangkan ada banyak jenis susu untuk diabetes dan kolesterol di dalam pasaran, maka anda perlu lebih bijak dalam memilih dan membeli produk yang terbaik untuk diri sendiri.

Baca juga artikel berkaitan:

Ini Sebab Mengapa Penghidap Diabetes Perlu Minum Susu Diabetik!

Takut Nak Minum Susu Sebab Manis, Ini Pilihan Susu Yang Sesuai Untuk Diabetes!

Berikut adalah antara jenis susu untuk diabetes dan kolesterol terbaik buat individu:

#1. Susu rendah gula

Sudah terang lagi bersuluh, penderita penyakit diabetes itu
perlu kawal pengambilan gula mereka
. Maka, adalah penting untuk anda hanya ambil susu yang rendah gula untuk tujuan ini.

Ini kerana tubuh badan mereka yang ada kondisi ini tidak dapat
 menghasilkan atau menggunakan insulin
 (hormon yang akan membantu mengatur glukosa dalam darah) dengan efektif.

Kebiasaannya, secawan susu biasa mengandungi sekitar sepuluh atau lebih gram gula. Maka, sila pilih dan beli produk susu yang mempunyai kurang gula daripada jumlah yang disebutkan.

#2. Susu rendah lemak

Selain daripada gula, mereka yang ada kencing manis
 juga perlu ambil susu rendah lemak
 untuk menurunkan kadar kolesterol di mana ia juga adalah salah satu faktor risiko kondisi ini.

Ini kerana kondisi diabetes
berisiko menyebabkan penyakit kardiovaskular
 seperti sakit jantung akibat peningkatan kolesterol jahat dan penurunan kolesterol baik di dalam tubuh badan.

American Diabetes Association
menyarankan agar pesakit diabetes mengambil susu rendah lemak yang kurang daripada 5 gram lemak penuh dalam secawan untuk elak risiko tersebut.

#3. Susu tinggi kalsium

Diabetes turut akan meningkatkan
 risiko penderita penyakit ini untuk mengalami tulang rapuh
. Pengambilan susu tinggi kalsium akan dapat membantu membuat tulang lebih tumpat dan kuat lantas melindunginya daripada masalah seperti osteoporosis dan lain-lain.

Disarankan untuk individu dengan diabetes agar minum susu tinggi kalsium sekurang-kurangnya 200 ml sehari sekali. Ia mungkin mampu menyelesaikan masalah tulang yang rapuh.

Selain zat kalsium, pastikan susu yang anda ambil itu turut tinggi dengan vitamin D agar tubuh badan dapat
meningkatkan lagi fungsi dan sistem penyerapan kalsium
 ke dalam tulang.

#4. Alternatif susu lain

Sebut sahaja susu, anda mesti akan terbayang
susu dari hasil haiwan lembu atau kambing
 bukan?

Sebenarnya, ada banyak lagi alternatif susu haiwan yang mungkin lebih sihat seperti
susu kacang soya, susu kacang badam
 dan lain-lain. Ia mungkin lebih ideal jika ada kondisi diabetes.

Dalam erti kata lebih mudah, ada banyak jenis susu untuk diabetes dan kolesterol Malaysia yang anda boleh pilih dan beli. Dapatkan informasi dan nasihat lanjut daripada doktor tentangnya.

Kawal makan dan minum jika ada diabetes!

Konklusinya, anda bukan sahaja perlu fokus kepada susu untuk diabetes dan kolesterol jika ada penyakit kencing manis sebaliknya
sila ubah juga diet pemakanan anda bermula dari hari in
i, agar kondisi itu dapat dikawal dan kesihatan tubuh badan mampu dijaga dengan baik.


Awas! Kunyit Ancam Kesihatan - Kajian

Siapa yang tak kenal kunyit? Kunyit tau, bukan mengunyit. Ia merupakan antara bahan utama dalam masakan. Tapi tahu tak keburukan dan bahaya kunyit tehadap kesihatan? Ha…tak percaya? Baca perkongsian artikel ini.

Keburukan dan bahaya kunyit terhadap kesihatan

Dalam satu kajian yang diterbitkan di
Environmental Research,
sekumpulan penyelidik dari
Stanford University
 menyatakan kunyit mungkin menyebabkan peningkatan neurotoksin dalam darah sekali gus meningkatkan
ancaman kepada kesihatan secara keseluruhan
.

Kajian yang dilakukan sejak 2014, para penyelidik berusaha mencari punca yang menyebabkan peningkatan neurotoksin dalam darah pada kebanyakan penduduk Bangladesh, khususnya dalam kalangan individu wanita dan kanak-kanak luar bandar.

Melalui analisis sampel tanah dan temu ramah yang dilakukan penyelidik dengan petani dan pembuat rempah-rempah, telah memberikan jawapan kepada persoalan yang timbul selama ini.

Menurut salah seorang penyelidik, Jenna Forsyth, “Pada mulanya kami beranggapan punca keracunan plumbum adalah daripada alam sekitar, mungkin tanah atau air. Dan mungkin ia berpunca daripada saluran paip utama.”

“Walau bagaimanapun, hasil penyelidikan membawa kami kepada satu jawapan dan penjelasan yang mengejutkan. Ia adalah mengenai bahan yang ditambah ke dalam makanan yang dimakan. Itulah puncanya,” jelas Jenna.

Kunyit bahan utama

Sebelum ini terdapat kajian mengaitkan tentang kunyit yang mungkin menyebabkan keracunan. Selepas lima tahun kajian berterusan dilakukan, hasil kajian mencadangkan bahawa kunyit sememangnya mempunyai kaitan langsung dengan tahap neurotoksin dalam darah.

Keputusan ini dicapai setelah pasukan penyelidikan dari Stanford ini membuat lawatan ke atas sembilan daerah utama pengeluaran kunyit di Bangladesh bersama dua daerah yang
menghasilkan sedikit rempah.

Di setiap lokasi kajian, penyelidik akan melakukan 154 wawancara ke atas individu yang menghasilkan dan menggunakan kunyit. Kajian turut mengumpul sampel kunyit, pigmen, habuk dan tanah dari pasar borong dan kedai runcit.

Hasilnya, sampel dan pigmen kunyit tujuh daripada sembilan daerah didapati tercemar dengan plumbum. Bukti pencemaran terbaik adalah daripada analisis isotop, di mana penyelidik menemui cap jari kimia.

Isotop yang diperolehi adalah sama dengan apa yang ditemui dalam darah pekerja industri penghasilan rempah kunyit di sana.

Haa, inilah salah satu keburukan dan bahaya kunyit yang ramai tak tahu!

Tingkatkan kebersihan

“Daripada hasil kajian ini, kami mengesyorkan campur tangan segera daripada pengeluar dan pengguna kunyit untuk menangani krisis yang melibatkan kesihatan awam.

Ini adalah penting untuk memastikan kunyit bebas daripada plumbum,” ujar salah seorang penyelidik kajian ini.

Seperti di kebanyakan negara Asia lain, Bangladesh turut tidak terkecuali
menjadikan kunyit sebagai antara rempah utama.
 Malahan berdasarkan kajian yang dilakukan, ia adalah bahan yang dimasukkan ke dalam makanan setiap hari.

Tanpa mengira jumlah, kandungan plumbum boleh menjadi toksik kepada otak dan badan. Ia boleh menurunkan IQ dan mengganggu perkembangan normal badan, terutama kepada golongan kanak-kanak.

Dalam kajian yang pernah diterbitkan pada tahun 2018, pasukan penyelidikan Stanford yang sama pernah mendedahkan lebih 30 peratus daripada 430 individu wanita hamil di pendalaman Bangladesh yang terdedah dengan toksin plumbum di dalam darah mereka.

Penjagaan kesihatan

Walaupun tidak terdapat bukti mengatakan rempah kunyit yang dihasilkan di Bangladesh dieksport ke luar dari negara itu tapi itu bukan bermaksud anda boleh mengabaikan isu ini.

Sebaiknya,
hadkan pengambilan kunyit
 dalam penghasilkan makanan seharian anda.

Oleh sebab itu, jaga dengan keburukan dan bahaya kunyit. Ketahuilah pembuatannya amat tidak bersih dan mungkin boleh menyebabkan masalah kesihatan.


Tip Mengatasi Keletihan Di Hari-Hari Awal Ramadan

Memasuki bulan puasa, penting bagi anda untuk menjaga tubuh agar kekal segar dan bertenaga setiap hari. Memang semakin lama, puasa terasa semakin mudah dan menyegarkan. Namun di hari-hari pertama puasa, badan cepat letih dan tak bertenaga.

Mengapa rasa letih ketika puasa biasanya paling teruk di hari-hari pertama? Adakah terdapat cara untuk menghindarinya? Sila baca sehingga akhir untuk mendapatkan jawapannya.

Kenapa badan terasa letih di hari-hari awal berpuasa?

Apabila anda menjalankan ibadah puasa, badan tidak mendapatkan zat pemakanan selama berjam-jam selepas sahur. Padahal, tubuh memerlukan karbohidrat yang akan diolah menjadi gula. Kemudian gula akan diproses menjadi bahan bakar atau sumber tenaga anda sepanjang hari.

Namun, menurut seorang pakar sistem endokrin dan metabolisme Dr. David McCulloch, sumber tenaga ini hanya bertahan beberapa jam selepas anda makan
.
Sebab itu, pada waktu tengah hari dan petang, badan anda mula kehilangan tenaga dan anda pun keletihan.

Jangan bimbang, badna anda mampu menyesuaikan diri dengan perubahan pola makan anda di bulan Ramadan
.
Badan akan mula membaca kebiasaan baru anda, iaitu tidak akan mendapat pengambilan karbohidrat lagi sehingga waktu berbuka puasa. Maka, tubuh akan menyimpan gula dalam masa yang lebih lama dari biasa. Jika masa anda tidak puasa, gula dari kabohidrat langsung dibakar dalam masa beberapa jam sahaja, semasa berpuasa, gula akan dibakar secara perlahan, iaitu sampai tiba saat berbuka.

Walau bagaimanapun, pelarasan ini tidak boleh berlaku dalam sekelip mata. Badan memerlukan masa beberapa hari atau bahkan seminggu untuk menyesuaikan diri dengan proses ini
.
Maka, biasanya anda hanya akan rasa letih di hari-hari awal sahaja.

Nutrisi penting di waktu berbuka dan sahur agar tidak letih ketika berpuasa

Untuk mengelakkan badan lemas semasa berpuasa, terutamanya di hari-hari pertama Ramadan, pastikan badan anda mendapat nutrisi-nutrisi penting berikut.

1. Karbohidrat kompleks

Pada waktu sahur, banyakkan pengambilan karbohidrat kompleks berbanding karbohidrat sederhana. Karbohidrat sederhana lebih banyak mengandungi gula sedangkan karbohidrat kompleks lebih banyak mengandungi serat dan ragi.

Dengan mengambil karbohidrat kompleks, proses pemprosesan karbohidrat menjadi sumber tenaga berlangsung lebih lama. Maka, badan anda pun boleh bertahan selama berjam-jam sebelum buka puasa tanpa memerlukan pengambilan karbohidrat lagi pada waktu tengah hari dan petang. Banyakkan pengambilan karbohidrat kompleks daripada produk berasaskan gandum, sayur-sayuran, buah-buahan, dan kacang.

2. Zink

Seperti dijelaskan oleh seorang pakar pemakanan klinikal dari Amerika Syarikat Dr. Josh Axe, zink sangat diperlukan untuk memproses karbohidrat di dalam badan. Kalau anda kekurangan zink, karbohidrat yang anda ambil semasa sahur akan sukar diubah menjadi sumber tenaga
.
Akibatnya, anda akan merasa letih ketika berpuasa seharian.

Untuk itu, pastikan anda memenuhi pengambilan zink saat sahur dan buka puasa. Pilih menu yang kaya dengan zink seperti daging lembu atau kambing. Namun, makan daging semasa sahur dan berbuka sahaja belum mencukupi keperluan zink dalam sehari. Jadi bila perlu, sewaktu sahur dan berbuka puasa, anda boleh mengambil suplemen yang kaya dengan zink.

3. Vitamin C

Badan letih ketika puasa juga boleh disebabkan oleh daya tahan badan yang lemah
.
Ini adalah kerana ketika berpuasa, badan tidak mendapat nutrisi yang banyak dan lengkap seperti biasa. Akibatnya sistem imun badan menghadapi masalah dalam menjaga kesihatan anda. Salah satu cara menjaga daya tahan badan adalah dengan mengambil vitamin C.

Oleh itu, jangan lupa mengambil sayur-sayuran dan buah-buahan yang kaya vitamin C seperti jambu, cili merah, dan brokoli. Bila perlu, anda juga boleh mengambil suplemen yang sudah mengandungi vitamin C sekaligus zink selepas sahur, atau selepas berbuka puasa. Ini boleh membantu anda mengekalkan stamina di hari-hari awal puasa dan sepanjang bulan Ramadan.


Pesakit Covid-19 Boleh Sembuh Walaupun Belum Ada Vaksin? Itu Pentingnya Sistem Imun KUAT!

Untuk mendapatkan lebih banyak info tentang coronavirus di Malaysia, sila dapatkannya di sini.

Perlumbaan
mencipta vaksin di seluruh dunia sedang rancak berlaku.

Semenjak  jangkitan virus korona baharu (COVID-19) merebak ke seluruh dunia, saintis dan ahli akademik berusaha keras untuk mencari ubat dan mencipta vaksin.

Kedua-duanya merupakan senjata utama dalam memerangi kemaraan wabak.

Namun, apa yang anda perlu tahu adalah,
majoriti pesakit di seluruh dunia mengalami simptom ringan.

Ini kerana, pesakit covid sembuh dengan sendirinya selepas beberapa hari menunjukkan simptom.

Keupayaan sistem pertahanan badan untuk melawan virus tidak harus dipandang ringan.

Malah terdapat kajian yang dibuat bagi
memahami tindak balas imun terhadap COVID-19.

Perkara ini  penting, bagi mencipta ubat dan vaksin yang berkesan.

Kes positif di seluruh dunia sudah merangkak naik, lambat laun akan mencecah 3 juta.

Di Malaysia, statistik kes positif adalah seperti berikut:

[covid_19]

Sistem imun semula jadi boleh bantu pesakit covid sembuh

Walaupun sebahagian kecil pesakit COVID-19
memerlukan alat bantuan pernafasan untuk hidup
, tapi majoriti hanya perlu bergantung kepada sistem imun mereka sendiri.

Tindak balas sistem pertahanan badan terhadap jangkitan wabak boleh dianggap menakjubkan.

Oleh sebab itulah mereka yang mempunyai
masalah dengan sistem imun dianggap berisiko tinggi.

Mereka telah kehilangan satu perisai dalam melawan virus korona baharu.

Kajian oleh Dr Oanh Nguyen yang melibatkan seorang wanita yang dijangkiti COVID-19 memberikan gambaran mengenai sistem imun secara umum.

Wanita yang berusia 40 tahun itu tidak mempunyai latar belakang penyakit kronik.

Dia telah
hadir ke hospital Melbourne dengan simptom ringan COVID-19.

Artikel lain:

Adakah Saya Dijangkiti COVID-19? Kenali Simptom Awal Jika Terkena Virus Korona

Dr Nguyen telah mengambil sampel darah pada 4 masa yang berlainan bagi melihat proses yang diadaptasi oleh sistem imun untuk melawan virus.

3 hari selepas wanita itu dimasukkan ke dalam hospital, pemeriksaan darah menunjukkan peningkatan pada populasi sel imun.

Tindak balas ini hampir serupa dengan pesakit covid sembuh daripada jangkitan selesema influenza.

Berdasarkan kepada data yang ada, Dr Nguyen meramalkan pesakit akan sihat dalam masa 3 hari.

Kajian ini telah membuktikan bahawa,
walaupun virus COVID-19 merupakan virus baharu, badan masih berupaya untuk melawannya.

Perkara ini boleh dijadikan sebagai faktor pendorong kepada saintis dan ahli akademik lain.

Mereka perlu menyiasat,
 faktor apa yang tiada pada mereka yang mati disebabkan oleh COVID-19.

Isu di sebalik keupayaan sistem imun untuk sembuh COVID-19 dan ribut sitokin

Ia merupakan satu bentuk paradoks.

Selama ini kita hanya memberikan perhatian kepada virus tanpa memikirkan seseorang itu mungkin teruk disebabkan oleh sistem imunnya sendiri.

Untuk pesakit covid sembuh, kita bergantung sepenuhnya kepada sistem pertahanan badan dan sel imun yang dikenali sebagai sitokin.

Sitokin adalah molekul pengisyaratan yang dirembeskan oleh badan untuk
mengaktifkan proses keradangan dan membasmi jangkitan kuman.

Namun, dalam sesetengah kes, badan boleh menghantar lebih banyak sel imun untuk  membasmi wabak virus tersebut.

Tindak balas besar-besaran ini bukan sahaja akan
membunuh virus  tersebut, malah sel sihat.

Fenomena ini dikenali sebagai ribut sitokin.

Ia memerlukan rawatan namun, perkara tersebut melibatkan penggunaan agen untuk menurunkan fungsi sistem pertahanan badan.

Persoalannya,
bagaimana anda hendak sembuh daripada COVID-19
 jika rawatan yang diberikan bertujuan untuk menurunkan fungsi sistem imun?

Virus memang sudah tentu  boleh menyebabkan kerosakan pada sel organ khususnya peparu.

Ini merupakan dilema yang dihadapi dalam merawat masalah ribut sitokin pada pesakit COVID-19.

Tindakan ‘buang dadu’ untuk sembuh daripada COVID-19

Setakat ini, saintis sedang mencari jalan yang berkesan bagi membasmi masalah berkaitan dengan ribut sitokin.

Pelbagai jenis ujian klinikal akan dijalankan, salah satu daripadanya melibatkan 1 ubat prostat yang dikenali sebagai tamsulosin.

Melalui pemerhatian klinikal, seorang jurutera biomedikal, Joshua Vogelstein masih tidak jelas mengapa perkara itu berlaku.

Jika dilihat pada sudut teori, ubat tamsulosin boleh menghalang rembesan hormon dopamin dan adrenalin yang dicetus oleh sitokin.

Anda mungkin berminat:

Ubat Antiparasit Bunuh COVID-19 Dalam 48 Jam, Harapan Baru Buat Mangsa Wabak

Lagi Berita Baik – Malaysia Terpilih Jalani Ujian Ubat Antiviral Lawan COVID-19!

Ia boleh membantu mereka yang alami simptom teruk untuk sembuh.

Namun,  salah satu ujian klinikal yang mendapat perhatian adalah proses untuk menghalang fungsi sitokin itu sendiri.

Sasaran utama adalah sitokin yang dikenali sebagai interleukin-6. Ia sering
dikaitkan dengan risiko kegagalan sistem pernafasan.

Jika kita boleh mencipta ubat yang mampu menghalang fungsi interleukin-6 tanpa mengganggu molekul sitokin lain, ia mampu mengelakkan ribut sitokin daripada berlaku.

Kajian klinikal kini sedang dijalankan. Walau bagaimanapun, penulis tidak rasa ia akan membuahkan hasil dalam masa terdekat.

Ia memerlukan masa dan
rawatan bagi kes teruk untuk sembuh daripada COVID-19
 kini berasaskan kepada maklumat sedia ada yang sangat terhad.

Konklusi

Walaupun sistem imun badan boleh bantu kita untuk sembuh COVID 19 jika dijangkiti, tapi
vaksin dan ubat yang terbukti berkesan penting untuk membasmi wabak.

Jika mempunyai sistem imun badan yang kuat, anda berisiko rendah untuk mendapat COVID-19 teruk.

Teruskan patuh kepada
perintah kawalan pergerakan dan langkah pencegahan lain.

Lambat laun pertarungan menentang virus korona baharu ini akan dimenangi oleh kita.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Masalah Mata Buta Atau Glaukoma Boleh Tercetus Kerana #6 Sebab Ini, Jom Kenalinya!

Mata merupakan antara deria yang penting dalam tubuh seseorang individu. Namun, terdapat beberapa masalah kesihatan yang boleh mengganggu tahap penglihatan dan mungkin boleh menyebabkan penyakit katarak mata atau glaukoma.

Dalam artikel ini, akan menerangkan tentang glaukoma dan jenis-jenisnya.

Baca lebih lanjut tentang Kesihatan Mata
di sini.

Apa itu glaukoma?

Glaukoma adalah
keadaan mata yang mengalami kerosakan saraf optik
, yang berfungsi membekalkan maklumat visual ke otak dari mata, dan ia boleh menjadi semakin teruk dari masa ke semasa.

Ia biasanya disebabkan tekanan luar biasa di dalam mata. Semakin meningkat tekanan, ia akan dapat mengikis
tisu saraf optik
, yang mungkin mengakibatkan kehilangan penglihatan atau buta.

Masalah kesihatan ini adalah antara punca utama kebutaan yang dialami individu dewasa berusia 60 tahun dan ke atas. Namun, ia turut boleh berlaku kepada sesiapa dan ia cenderung untuk diwarisi.

Apakah yang mencetuskan penyakit katarak mata?

Bahagian belakang mata berfungsi untuk menghasilkan cecair jernih yang dipanggil humor berair (
aqueous humor)
. Cecair ini akan memenuhi bahagian depan mata dan keluar dari mata melalui saluran yang terdapat di kornea dan iris.

Tetapi sekiranya saluran ini disekat atau sebahagiannya terhalang, tekanan semula jadi pada mata, yang dipanggil tekanan intraokular (
intraocular pressure (IOP))
, boleh meningkat dan berkemungkinan menyebabkan saraf optik menjadi rosak.

Faktor yang menyebabkan peningkatan tekanan mata tidak dapat diketahui secara tepat.

Namun, terdapat penemuan bahawa masalah kehilangan penglihatan yang disebabkan glaukoma berpunca dari
tindak balas imun
 terhadap pendedahan awal kepada bakteria yang mencetuskan peningkatan tekanan mata. Walau bagaimanapun, ia masih diperingkat kajian.

Glaukoma dan jenis-jenisnya

 Glaukoma Sudut Terbuka

Turut dikenali sebagai glaukoma sudut lebar
. Struktur saluran di mata, yang dipanggil
trabecular meshwork,
kelihatan normal, tetapi cecair humor berair tidak mengalir seperti yang sepatutnya.

Tiada sebarang simptom atau tanda kecuali kehilangan penglihatan secara perlahan-lahan.

Kehilangan penglihatan ini berlaku perlahan sehingga anda mungkin kehilangan penglihatan secara keseluruhannya sebelum anda dapat mencegah atau merawatnya.

 Glaukoma Penutupan Sudut

Lebih kerap berlaku di Asia berbanding Barat. Turut dikenali sebagai penutupan sudut kronik atau glaukoma sudut sempit.

 Saluran pada mata anda tidak betul kerana ruang saluran antara iris dan kornea menjadi terlalu sempit, menyebabkan tekanan mendadak di mata. Ia juga dikaitkan dengan
farsightedness
 dan katarak, yang menutupi kanta di dalam mata.

Jika anda mula berdepan dengan simptom seperti kesakitan yang teruk, loya dan penglihatan mulai kabur, anda perlu segera berjumpa doktor. Ini kerana glaukoma jenis ini adalah bahaya dan perlu diberi perhatian segera.

 Glaukoma Kongenital

Melibatkan
bayi dan kanak-kanak.
 Bagi bayi yang dilahirkan dengan mempunyai kecacatan pada sudut mata mereka, yang melambatkan atau mencegah saluran cecair atau ia berkembang dalam beberapa tahun pertama proses pembesaran. Ia biasanya hadir dengan beberapa simptom seperti mata mendung, koyakan berlebihan atau sensitif pada cahaya.

 Glaukoma Sekunder

Berlaku daripada kesan sampingan kecederaan atau keadaan mata yang lain seperti katarak atau tumor mata. Ubatan seperti kortikosteroid (
corticosteroid)
, juga boleh menyebabkan jenis glaukoma ini.
Pembedahan mata
jarang sekali menjadi penyebab glaukoma sekunder.

Penyakit katarak mata – Glaukoma Pigmen

Dalam jenis ini, granul (butiran) pigmen dari iris membina saluran, melambatkan atau menyekat cairan keluar dari mata. Aktiviti seperti joging ada masanya  mengganggu granul pigmen, menyebabkan ia bercampur dengan
trabecular meshwork
 dan mengakibatkan peningkatan tekanan untuk tempoh yang singkat.

 Glaukoma Ketegangan Normal

Dalam sesetengah kes penyakit katarak mata, saraf optik menjadi rosak walaupun tekanan mata adalah pada tahap normal. Punca yang mencetuskannya masih tidak diketahui secara tepat.

 Walau bagaimanapun, saraf optik yang sensitif atau kurang aliran darah ke saraf optik mungkin jadi antara faktor penyebab penyakit katarak mata ini.

Pencegahan

Kehilangan penglihatan disebabkan gloukoma atau penyakit katarak mata tidak dapat dipulihkan, jadi adalah penting untuk anda mendapatkan
pemeriksaan mata biasa
 yang termasuk pengukuran tekanan mata supaya diagnosis dapat dibuat pada tahap awal dan dirawat dengan sewajarnya.

Jika anda berusia lebih 40 tahun dan mempunyai masalah kesihatan seperti diabetes atau mempunyai sejarah keluarga yang menghidapi glaukoma atau berisiko untuk berdepan penyakit mata yang lain, anda dinasihatkan untuk mendapatkan pemeriksaan mata yang lengkap dari doktor setiap 1 hingga 2 tahun atau mungkin lebih kerap daripada itu.

Seandainya ia dapat dikesan pada peringkat awal,
kehilangan penglihatan dapat dicegah atau paling tidak, dapat diperlahankan
.

Ini kerana, sekiranya ada berdepan dengan masalah kesihatan mata, anda memerlukan rawatan sepanjang hayat.


Anak Lebih Banyak Belajar Jika Makan Bersepah?

Melihat anak makan bersepah pasti membuatkan ramai ibu bapa yang ‘naik angin’. Mana tidaknya, sudahlah anak tidak makan dan bermain-main dengan makanan yang diberikan, sesudah itu mereka siap mengotorkan lagi mulut, baju dan ruang makan mereka.

Sesetengah ibu bapa pula, apabila melihat makanan bersepah dan anak comot, mereka lebih rela menyuapkan anak makan berbanding membiarkan anak makan sendiri. Tambahan lagi jika ibu bapa membawa anak makan di luar. Sabar! Jika anda tahu kebaikan jika membiarkan anak makan bersepah, pasti anda membiarkan si kecil berkelakuan sebegitu.

Kanak-kanak yang baru belajar makan sendiri akan makan bersepah kerana kemahiran motor dan mengunyah mereka masih belum berkembang sepenuhnya. Selain itu, anak kecil makan bersepah kerana mereka ingin menyentuh, menghidu, merasa dan bermain dengan makanan mereka. Kanak-kanak pada usia sebegini gemar bereksperimen dengan benda di sekeliling mereka.

Manfaat anak makan bersepah

Kajian yang dilakukan di University of Iowa mendapati, semakin bersepah tempat makan kanak-kanak, semakin banyak yang dia pelajari. Oleh itu, usahlah ibu bapa gusar melihat anak makan bersepah. Ini kerana, dalam kajian tersebut, penyelidik mendapati bahawa kanak-kanak yang sudah biasa diberikan ruang makan sendiri lebih cepat belajar dalam jangka panjang.

Menurut Journal of Developmental Science, anak kecil yang sering diberikan jenis makanan yang berjuntai, lembik dan sedikit cair akan lebih bijak kerana mereka belajar menggunakan semua deria termasuklah menyentuh, merasa, mengecam dan melempar. Kanak-kanak ini bukan hanya mengenali bentuk dan ukuran makanan, tetapi juga mereka dapat mengenal pasti tekstur makanan tersebut.

Meskipun kelakuan ‘makan sambil bermain’ dapat menjadikan si kecil cepat belajar, namun anda tidak boleh terus membiarkan anak anda  selama-lamanya bermain dengan makanan. Anda perlu mengajarnya untuk memasukkan makanan betul-betul ke dalam mulutnya, secara berperingkat. Selain itu, anda juga perlu melatih si kecil untuk makan di kerusi bayi
(high-chair)
bagi mengurangkan makanan bersepah. Cari kerusi yang mempunyai tali pinggang atau penghadang di sekelilingnya bagi mengelakkan anak anda terjatuh.

Selain itu, bagi mengelakkan anak anda terus comot semasa makan, letakkan
bib
 atau tuala makan pada lehernya dan alas kerusi atau meja makan bayi anda dengan plastik.

Tips galakkan anak makan sendiri

Temani si kecil semasa dia sedang makan.

Berikan masa untuknya menikmati makanannya.

Berikan pujian jika dia berjaya mengurangkan sepahan di ruang makannya.


Selain Berus Gigi, Ini 5 Cara Semula Jadi Untuk Putihkan Gigi Yang Berkesan

Gigi anda adalah tanda kesihatan dan keyakinan diri. Jadi sangat penting untuk menjaga pemutihan gigi supaya sentiasa bersih dan bersinar.

Berikut tips pemutihan gigi secara semula jadi yang boleh anda cuba.

Untuk mendapatkan lebih banyak info tentang Kesihatan Mulut, sila dapatkannya
di sini.

1. Berus gigi dengan kerap

Walaupun ia mungkin kelihatan melampau, ia salah satu cara paling mudah untuk
menjaga mulut
 anda, terutamanya selepas makan atau minum.

Makanan dan minuman tertentu seperti kopi boleh mengotorkan gigi dan tabiat seperti merokok adalah sudah pasti mengotorkan gigi anda.

Jadi memberus gigi secara teratur selepas makan
 atau minum boleh menjadi cara yang baik untuk menjaga gigi anda putih dan mulut anda sihat.

Anda juga boleh mencuci gigi secara profesional dan ini mungkin bernilai untuk mereka yang minum banyak kopi, atau perokok biasa, dan untuk mengurangkan makanan / minuman yang noda gigi dan berhenti merokok sebagai secepat mungkin!

2. Tips pemutihan gigi – Cuka epal cider

Ia mempunyai pelbagai manfaat kesihatan termasuk pemutihan gigi. Ia telah terbukti sebagai pembersih gusi yang berkesan, dan boleh menghilangkan noda yang sukar pada gigi daripada bahan-bahan pewarna seperti kopi atau nikotin.

 Ia boleh berfungsi sebagai pemutih gigi yang hebat apabila digunakan dengan konsisten dan bersama dengan ubat gigi biasa.

3. Kulit lemon dan oren

Makanan ini baik untuk anda dan diet keseluruhan, tetapi kandungan asid boleh memusnahkan
enamel pada gigi anda.

Akibatnya, jika anda menggunakan kulit oren atau lemon untuk memutihkan gigi anda, pastikan anda bilas dengan teliti selepas itu.

 Setelah mengatakan ini, ramai yang melaporkan gigi mereka kelihatan putih dan berasa lebih bersih selepas menggunakan
kulit oren atau lemon secara teratur.

4. Strawberi

Sesetengah selebriti seperti Catherine Zeta-Jones bersumpah dengan
teknik ini membasahkan 4 atau 5 strawberi
 kemudian menggosoknya pada gigi anda.

Ada yang berpendapat bahawa ini berfungsi dengan segera tetapi pastikan anda bilas dengan baik!

5. Serbuk penaik & hidrogen peroksida

Mencampurkan sedikit hidrogen peroksida dengan sedikit serbuk penaik (baking soda) untuk membuat pes kemudian memberus gigi anda seperti biasa, dilaporkan telah digunakan untuk memutihkan gigi.

Hidrogen peroksida adalah agen anti bakteria semula jadi, jadi ia berfungsi dengan baik sebagai pembersih mulut umum dan baik untuk menjaga mulut bebas daripada kuman.

Serbuk penaik mempunyai kualiti yang sangat baik untuk itu, jadi pastikan terdapat cukup hidrogen peroksida yang dicampurkan ke pes untuk menghilangkan tekstur berwarna kerana ini boleh menggaru enamel dari gigi anda.

Cuba ini dengan kerap dan anda mungkin melihat gigi anda menjadi putih dan menjadi kurang bernoda!


Sudah Lama Tidak Datang Haid? Ini 5 Kesan Menopaus Yang Wanita WAJIB Tahu

Menopaus akhirnya tiba dalam hidup anda
 Anda akan mengalami banyak kesan menopause melibatkan emosi, fizikal dan mental.

Walaupun menopaus menimbulkan banyak tekanan, namun sesetengah orang dalam tempoh ini, mencari hobi baru dan aktiviti yang dapat memastikan mereka kekal aktif.

Rujuk artikel ini untuk belajar tentang perubahan yang datang bersama-sama dengan menopaus dan bagaimana untuk mengendalikannya.

Untuk mendapatkan lebih banyak info tentang Kesihatan Wanita, sila dapatkannya
di si
n
i.

Kesan-kesan menopause & tip hadapinya

#1 Pertambahan berat badan

Perubahan hormon
 boleh menyebabkan badan menyimpan berat dengan cara yang berbeza berbanding dahulu.

Di samping itu, tekanan yang datang akan menyebabkan lebih banyak kalori disimpan dalam badan anda.

Ini menyebabkan pertambahan lemak dan berat badan. Diet biasa tidak akan membantu dalam situasi ini kerana badan anda akhirnya akan menyimpan lebih banyak kalori.

Oleh itu, cuba untuk menjauhkan diri atau mengehadkan pengambilan karbohidrat yang diproses.

Makanan yang kaya dengan serat, protein berkualiti tinggi, buah-buahan, sayur-sayuran dan lemak sihat boleh menjadi pilihan terbaik dalam tempoh ini kerana dapat menstabilkan paras gula darah dan mengurangkan penyimpanan lemak.

#2 Keguguran rambut

Ramai orang mengalami keguguran rambut semasa

menopaus atau
perimenopaus
.

Tekanan adalah puncanya.

 Ia memberi kesan kepada kulit kepala, sementara perubahan hormon menjejaskan pertumbuhan rambut dan kitaran pengguguran rambut.

Sediakan badan anda dengan vitamin seperti B6, B12, C, D, E, besi, tembaga, kalsium, magnesium, zink dan asid lemak dari kapsul minyak ikan.

#3 Kesan menopause, insomnia

Semuanya berpunca daripada tekanan hingga membuatkan fikiran berasa tegang dan sukar tidur.

Kajian mendapati bahawa tidur yang baik bukan sahaja dapat melegakan tekanan tetapi juga
membantu sistem penghadaman
.

Oleh itu, selesaikan segala kekusutan dalam fikiran anda di siang hari, tulis perkara-perkara yang belum anda selesaikan atau yang dirancang untuk dilakukan pada hari berikutnya di atas sekeping kertas.

Tujuan utama di sini adalah untuk membebaskan fikiran dan biarkan minda berehat sekurang-kurangnya satu jam sebelum tidur.

#4 Perubahan Mood

Perubahan mood dek kerana kesan menopause boleh menjadi lebih serius daripada yang anda fikirkan.

Emosi yang tidak stabil bukan memberi kesan kepada anda sahaja, malah orang lain juga.

 Dalam kes ini, senaman adalah pilihan terbaik.

Bersenam membantu pembebasan bahan kimia
 ke dalam otak dan badan yang membuatkan anda berasa bertenaga serta gembira.

Selain itu, latih diri untuk menjadi positif, tulis perasaan anda pada sekeping kertas atau bercakap dengan ahli profesional mengenainya.

Memendam perasaan boleh menyumbang kepada lebih banyak tekanan.

#5 Kesan menopause – Osteoporosis

Wanita yang putus haid sebelum
umur 40 lebih terdedah kepada
osteoporosis.

Walau bagaimanapun, sejarah keluarga, keadaan perubatan, gaya hidup peribadi juga menjadi faktor penyumbang.

Pastikan anda
mendapat kalsium yang cukup
 dan
vitamin D
setiap hari, kerap bersenam dan menjalani pemeriksaan osteoporosis sekurang-kurangnya setiap 6 bulan untuk menjaga kesihatan diri.


Kejang Perut & Pendarahan Antara Tanda Keguguran, 2 Punca BESAR Mengapa Ini Boleh Terjadi

Buat mereka yang pertama kali hamil, anda mestilah mengetahui ciri ciri keguguran yang boleh berlaku sebagai langkah persediaan. Berikut ialah tanda keguguran yang perlu anda perhatikan.

Untuk mendapatkan lebih banyak info tentang kehamilan, sila dapatkannya
di sini.

Apa itu keguguran?

Keguguran, atau pengguguran spontan, adalah kejadian yang mengakibatkan kehilangan janin dalam tempoh 20 minggu pertama kehamilan.

Ia biasanya berlaku pada trimester pertama, atau tiga bulan pertama semasa kehamilan.

Keguguran boleh berlaku kerana pelbagai sebab perubatan, yang kebanyakannya tidak dapat dikawal oleh wanita yang sedang hamil.

Namun, apabila anda mengetahui ciri ciri keguguran, tanda keguguran dan penyebabnya, ia dapat membantu anda memahami masalah kehamilan ini dengan lebih baik dan mendapatkan sokongan atau rawatan yang mungkin diperlukan.

Apakah tanda atau ciri ciri keguguran yang boleh berlaku?

Tanda keguguran boleh berlaku dalam keadaan yang berbeza-beza, bergantung pada tahap kehamilan anda.

Dalam beberapa kes, ciri ciri keguguran berlaku dengan begitu cepat sehingga anda mungkin tidak mengetahui bahawa anda sedang hamil sebelum ciri-ciri keguguran berlaku.

Kebanyakan kes keguguran berlaku sebelum minggu ke-12 kehamilan.

Antara tanda keguguran atau ciri ciri keguguran yang boleh berlaku adalah:

Pendarahan pada faraj

Rasa sakit atau kejang pada bahagian abdomen atau bahagian belakang bawah tubuh

Keluarnya cecair daripada faraj

Berjumpa doktor dalam kadar segera sekiranya anda mengalami tanda-tanda keguguran ini semasa mengandung.

Anda juga boleh mengalami gejala seperti ini tanpa mengalami keguguran.

Untuk mendapatkan keputusan yang lebih tepat, doktor akan melakukan ujian dan pemeriksaan.

Perlu juga diingat bahawa kebanyakan wanita yang mengalami pendarahan faraj pada trimester pertama mengalami kehamilan yang berjaya.

Penyebab masalah keguguran

Masalah keguguran yang berlaku boleh berpunca daripada dua sebab utama iaitu:

#1. Kromosom atau gen yang tidak normal

Sebilangan besar masalah keguguran berlaku kerana janin dalam kandungan tidak berkembang secara normal.

Kira-kira 50 peratus keguguran dikaitkan dengan kromosom tambahan atau kehilangan kromosom.

Kebiasaannya, masalah kromosom berpunca daripada kesilapan yang berlaku secara kebetulan ketika embrio membelah dan membesar, dan ia bukanlah masalah yang diwarisi daripada ibu bapa.

Kecacatan kromosom boleh menyebabkan beberapa perkara seperti:

Ovum berdarah:
 Ovum berdarah berlaku apabila tiada embrio yang terbentuk

Kematian janin intrauterin:
 Dalam keadaan ini, embrio terbentuk tetapi berhenti berkembang dan mati sebelum timbulnya tanda keguguran

Kehamilan molar dan kehamilan molar separa:
 Dengan kehamilan molar, kedua-dua set kromosom berasal dari bapa. Kehamilan molar dikaitkan dengan pertumbuhan plasenta yang tidak normal, yang biasanya tidak ada perkembangan janin di dalamnya

Kehamilan molar separa berlaku ketika kromosom ibu tetap ada, tetapi ayah menyediakan dua set kromosom.

#2. Keadaan kesihatan ibu hamil

Selain daripada masalah berkaitan kromosom dan gen, ia juga boleh berlaku disebabkan tahap kesihatan ibu hamil itu sendiri.

Antara contoh keadaan kesihatan yang boleh menyebabkan masalah keguguran seperti jangkitan,
diabetes yang tidak terkawal dan masalah hormon.

Begitu juga dengan masalah serviks dan uterus serta penyakit tiroid yang juga menyebabkan keguguran janin.

Ada beberapa aktiviti yang sering disalah anggap boleh menyebabkan keguguran.

Aktiviti-aktiviti tersebut seperti bersenam, melakukan hubungan intim dan bekerja.

Kesemua ini tidak mengakibatkan keguguran seperti yang kita sangka sebelum ini.

Jenis-jenis keguguran yang anda kena tahu

Terdapat pelbagai jenis keguguran yang boleh berlaku iaitu:

Keguguran lengkap:
 Semua tisu kehamilan telah dikeluarkan dari badan

Keguguran tidak lengkap:
 Anda telah mengeluarkan beberapa tisu atau bahan plasenta, tetapi sebahagiannya masih tersisa dalam badan

Keguguran yang hilang:
 Embrio mati tanpa pengetahuan anda dan tidak mengeluarkannya

Keguguran terancam:
 Pendarahan dan kekejangan menunjukkan kemungkinan keguguran yang akan berlaku

Keguguran yang tidak dapat dielakkan:
 Kewujudan pendarahan, kekejangan, dan pelebaran serviks menunjukkan bahawa keguguran tidak dapat dielakkan

Keguguran septik:
 Jangkitan telah berlaku di dalam rahim

Pencegahan dan rawatan

Anda tidak boleh mencegah keguguran daripada berlaku, namun anda boleh menjaga kesihatan diri dan kandungan dengan cara berikut:

Ambil vitamin setiap hari

Lakukan pemeriksaan kandungan dengan kerap

Elakkan faktor-faktor risiko keguguran seperti merokok dan penggunaan dadah

Kawal pengambilan kafein harian

Bagi kaedah rawatan pula, doktor mungkin akan menggunakan mesin ultrabunyi bagi mengesan kewujudan embrio sama ada ia telah mati atau tidak pernah terbentuk.

Sekiranya tidak mempunyai tanda-tanda jangkitan, anda hanya perlu membiarkan keguguran berlaku secara semula jadi.

Biasanya ini berlaku dalam tempoh beberapa minggu setelah menentukan bahawa embrio telah mati.

Sekiranya anda mahu mempercepatkan prosesnya, penggunaan ubat-ubatan boleh membantu tubuh mengeluarkan tisu kehamilan dan plasenta.

Doktor mungkin mengesyorkan kemasukan ubat melalui faraj untuk meningkatkan keberkesanannya dan mengurangkan kesan sampingan seperti loya dan cirit-birit.

Rawatan ini berfungsi dalam tempoh masa 24 jam. Kaedah lain yang boleh digunakan ialah melalui prosedur pembedahan kecil yang disebut sebagai pembedahan D&C.

Pembedahan ini dilakukan sekiranya anda mengalami keguguran beserta pendarahan yang banyak atau menunjukkan tanda-tanda jangkitan.


Kelahiran Secara Vakum Buat Kepala Bayi Lonjong? Jom Cuba Tip Ini Untuk Kurangkannya

Semasa kelahiran secara vakum, doktor akan menggunakan alat vakum untuk membantu bawa
bayi keluar daripada saluran kelahiran
. Namun benarkah ia punca kepala bayi lonjong?

Kelahiran secara vakum

Alat peranti vakum yang dikenali sebagai pengekstrak vakum, menggunakan cawan lembut yang dilekatkan pada kepala bayi dengan penyedut.

Seperti
prosedur bersalin lain
, pastinya wujud risiko yang berkaitan dengan kelahiran secara vakum.

Malahan,
kaedah bersalin normal
 juga
boleh mengakibatkan komplikasi pada ibu dan bayi
.

Umumnya, penggunaan alat bantuan kelahiran pengekstrak vakum ini adalah bagi mengelakkan
kelahiran caesarean
 atau mencegah tekanan pada janin.

Terkejut lihat kepala bayi lonjong

Jangan panik. Keadaan tersebut TIDAK akan menjadi bentuk kepala bayi anda selama-lamanya.

Semasa dilahirkan, semua
bayi baru lahir
 mempunyai bentuk kepala yang berubah-ubah.

Namun, anda harus
menjangkakan bayi yang lahir secara normal
melalui saluran faraj akan mumpunyai bentuk kepala lonjong atau disebut sebagai
cone shape
.

Hakikatnya, situasi itu adalah perkara biasa. Tubuh manusia adalah ciptaan yang menakjubkan!

Pada tengkorak bayi terdapat dua titik lembut serta mudah lentur.

Untuk membantu kepala bayi masuk ke saluran kelahiran yang ketat dan sempit, bahagian itu akan bertindih dan dimampatkan – dikenali sebagai
head molding
.

Selalunya, isu kepala bayi lonjong ini jarang berlaku pada
kelahiran melalui proses pembedahan C-Sec
.

Walau bagaimanapun, tidak kira sama ada anda bersalin secara kelahiran faraj atau caesarean, jika bayi turun ke pelvis untuk tempoh yang lama, maka kemungkinan untuk wujud kepala bayi lonjong adalah lebih ketara.

Superficial scalp wounds

Merupakan keadaan kulit kepala yang biasa terjadi kesan daripada kelahiran secara vakum.

Bahkan,
 selepas kelahiran faraj normal
, ia bukanlah perkara pelik untuk melihat bengkak pada bahagian kecil kulit kepala si manja.

Seperti yang dijelaskan awal tadi, semasa bersalin, serviks dan saluran kelahiran akan memberikan banyak tekanan pada bahagian kepala bayi yang akan bergerak memasuki saluran tersebut terlebih dahulu.

Ini mengakibatkan pembengkakan yang dapat membuat kepala bayi lonjong.

Pembengkakan mungkin berlaku pada sebelah bahagian kepala bayi jika kepalanya condong ke satu sisi
semasa kelahiran.

Pembengkakan ini biasanya hilang dalam 1 hingga 2 hari
selepas melahirkan
.

Vakum cawan logam

Pengekstrak vakum asalnya mempunyai cawan logam, sekali gus meningkatkan risiko untuk bayi mengalami pembengkakan pada kepala yang berbentuk seakan kon – dikenali sebagai chignon.

Adakalanya, tempat bekas cawan logam yang diletakkan pada kepala bayi menyebabkan sedikit perubahan warna kulit serta lebam.

Namun pada hari ini, kebanyakan pengekstrak vakum menggunakan cawan sedutan plastik atau Silastik.

Penggunaan cawan tersebut tidak akan menyebabkan pembentukan kepala bayi lonjong
chignon
 dan kurang mengakibatkan pembengkakan.

Berapa lama keadaan kepala bayi lonjong?

Selalunya tengkorak bayi yang mudah lentur itu akan kembali ke tahap perkembangan dalam tempoh 48 jam.

Ini bermaksud, kepala bayi lonjong akan berubah dan kelihatan bulat dalam tempoh 2 hari. Pun begitu, adakalanya ia mungkin memakan masa beberapa minggu.

Tetapi ibu ayah usah bimbang, keadaan kepala yang lonjong itu tidak akan kekal lama.

Walau bagaimanapun, sekiranya keadaan itu berlanjutan selepas beberapa minggu atau anda mempunyai kebimbangan, berbincanglah dengan pakar pediatrik.

Tip untuk mengurangkan kesan kepala bayi lonjong

Keadaan kepala bayi anda akan kembali kepada bentuk bulat yang comel dalam tempoh masa antara 2 hari dan
beberapa minggu selepas dilahirkan
.

Namun, terdapat beberapa perkara yang boleh mempengaruhi bentuk kepala si manja. Antaranya:

Berbaring pada kedudukan yang sama

Tekanan pada bahagian belakang tengkorak

Tidak mengubah posisi arah kepala bayi ketika berbaring

Kepala senget (
distortion
) disebabkan trauma atau anomali genetik

4 cara kurangkan masalah kepala lonjong

Jika kepala bayi berada dalam keadaan lonjong untuk tempoh yang lebih lama, ada beberapa tip yang boleh membantu mengurangkannya.

 Pastikan bayi tidak berbaring secara menelentang pada satu posisi untuk tempoh yang lama. Jika tidak ia boleh mengakibatkan
plagiocephaly
 – keadaan belakang kepala atau sisi rata.

 Galakkan bayi untuk berubah kedudukan dengan meletakkan mereka menghadap arah yang berbeza atau menggerakkan mainan ke posisi berlainan.

Anda juga boleh mendukung bayi
 atau meletakkan si manja dalam
baby carrier
untuk mengurangkan dan melegakan tekanan yang dialami bahagian belakang kepala mereka.

Berikan bayi tummy time yang secukupnya
 beberapa kali sehari. Tetapi pastikan anda sentiasa memantau mereka.

Pemeriksaan doktor

Jika wujud sebarang keraguan mengenai keadaan kepala bayi anda selepas kelahiran secara vakum, rujuk kepada doktor untuk mendapatkan kepastian dan jalan penyelesaian terbaik.


Pembengkakan Kelenjar Limfa

Ingin tahu apa itu pembengkakan kelenjar limfa? Ketahui simptom, punca, diagnosis dan rawatan, faktor risiko dan cara mencegahnya.

Untuk mendapatkan lebih banyak info tentang Sistem Penghadaman, sila dapatkannya
di sini.

Definisi

Apa itu pembengkakan kelenjar limfa?

Kelenjar limfa, nodus limfa atau kadangkala dikenali dengan nama kelenjar getah bening adalah rangkaian tisu yang kecil, bulat dan meluas di seluruh badan anda.

Ia sebahagian daripada sistem imun anda – lebih khusus sistem limfa – yang diperlukan untuk memerangi jangkitan dan penyakit. Nodus limfa bengkak menandakan jangkitan.

Apakah kebarangkaliannya?

Masalah kesihatan ini agak biasa. Ia boleh menjejaskan pesakit pada mana-mana lapisan umur. Walau bagaimanapun, wanita didapati lebih mudah terdedah kepada keadaan kesihatan ini.

Lokasi nodus limfa adalah bertaburan di seluruh badan. Ia boleh ditemui di bawah kulit di banyak tempat termasuk:

Dalam ketiak

Di bawah rahang

Mana-mana sisi leher

Mana-mana bahagian pangkal paha

Di atas tulang selangka

Masalah ini boleh diatasi dengan mengurangkan faktor risiko anda. Sila berbincang dengan doktor untuk mendapatkan maklumat lanjut.

Simptom

Apakah simptom-simptom pembengkakan kelenjar limfa?

Simptom umum bagi keadaan ini adalah:

Kesakitan daripada menekan pada nodus limfa

Kelenjar limfa membengkak dengan besar

Batuk

Keletihan

Hidung berair

Rasa sejuk dan berpeluh

Sakit tekak

Demam

Kulit yang merah, hangat, dan bengkak

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan mengenai apa-apa simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor jika mengalami tanda berikut:

Kelenjar yang membengkak semakin membesar/merebak pada tempoh yang lama

Kelenjar yang membengkak kerana jangkitan menjadi keras atau kenyal

Demam berterusan,
berpeluh pada malam hari
 atau penurunan berat badan

Sakit kerongkong
 atau mengalami kesukaran menelan atau bernafas

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Jadi, anda dinasihatkan untuk berbincang dengan doktor tentang apa yang terbaik untuk keadaan anda.

Punca

Apakah punca pembengkakan kelenjar limfa?

Jangkitan telinga

Jangkitan virus

Jangkitan bakteria

Jangkitan HIV/AIDS

Jangkitan gigi

Mononukleosis (mono)

Jangkitan kulit

Jangkitan strep pada tekak

Gangguan sistem imun

Kanser

Penyakit keradangan

Faktor risiko

Apakah yang meningkatkan risiko saya kepada kelenjar limfa bengkak?

Terdapat banyak faktor risiko untuk keadaan kesihatan ini, seperti:

Berumur lebih dari 65 tahun

HIV/AIDS

Pengambilan alkohol

Diabetes

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Untuk menentukan punca pembengkakan kelenjar limfa anda, doktor mungkin perlu:

Semak riwayat perubatan anda

Menjalankan pemeriksaan fizikal

Mengendalikan ujian darah

Ambil imbasan X-ray atau CT

Mengendalikan biopsi pada nodus limfa

Bagaimana pesakit dirawat?

Antibiotik atau ubat antivirus:
I
ni adalah rawatan yang paling biasa untuk kelenjar bengkak yang disebabkan oleh jangkitan bakteria atau virus

Merawat penyebab utama:
 Kadang-kadang,
kelenjar limfa leher
 bengkak adalah hasil daripada keadaan kesihatan yang negatif, seperti lupus atau
artritis reumatoid.
 Merawat masalah-masalah kesihatan ini akan menyembuhkan kelenjar anda

Rawatan kanser:
 Rawatan ini digunakan untuk kelenjar bengkak yang disebabkan oleh kanser. Jenis-jenis kanser akan menentukan
rawatan yang boleh melibatkan pembedahan, sinaran (radiasi) atau kemoterapi.

Pencegahan

Apakah perubahan gaya hidup dan rawatan sampingan yang boleh saya ambil untuk menangani kelenjar limfa bengkak?

Gaya hidup dan kaedah pengubatan sampingan yang berikut mungkin membantu anda dalam mengatasi masalah kesihatan ini:

Mengambil ubat penahan sakit belian kaunter seperti Tylenol atau ubat antiradang bukan steroid seperti Advil, Motrin, atau Aleve

Menghindari memberikan
aspirin kepada kanak-kanak kerana risiko untuk sindrom Reye

Menggunakan kain lap yang hangat dan basah ke kawasan tersebut

Banyak berehat

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kehidupan Seks Terjejas Dengan Adanya Teknologi? Apa Kesannya Pada Hubungan Intim?

Seiring dengan kemajuan teknologi kini, segalanya kian berubah dan ini termasuklah dalam
aspek kehidupan seksual individu masa kini
.

Dengan teknologi, seks dikatakan telah berubah menjadi lebih ‘moden’. Persoalannya, adakah perubahan ini positif atau negatif?

Untuk mengetahui perkaitan sebenar di antara seks dan teknologi, marilah kita sama-sama ikuti artikel ini dengan lebih mendalam lagi!

Seks dan teknologi

Teknologi telah mengubah segenap dimensi kehidupan kita dengan
 penciptaan televisyen, radio, komputer, telefon dan pelbagai lagi peranti
 yang serba canggih.

Dalam erti kata yang lebih mudah, ia memang sudah memudahkan pelbagai urusan seharian kita yang dahulunya memerlukan lebih usaha.

Kini, segalanya berada di hujung jari anda dan dengan hanya satu klik sahaja maka kalian boleh mendapatkan apa sahaja yang dihajati.

Bagaimana pula dengan seks? Adakah teknologi juga memainkan peranannya?

Ya, sebenarnya penggunaan teknologi untuk meningkatkan keseronokan seksual sudah lama wujud dan buktinya juga telah diperolehi.

Untuk pengetahuan anda, para penyelidik dari Jerman telah menemukan sebuah dildo yang diperbuat daripada batu dipercayai berusia ribuan tahun dahulu.

Ini adalah salah satu daripada penemuan yang membuktikan bahawa sesungguhnya teknologi itu
 mungkin boleh membantu kehidupan seksual individu
.

Bayangkan pula pada zaman sekarang yang teknologinya sudah jauh lebih canggih!

Alat permainan seks

Antara peranan teknologi yang paling utama dalam membantu menghangatkan kehidupan seks pasangan adalah penciptaan alat permainan seks.

Terdapat pelbagai peralatan yang popular seperti
 dildo, vibrator, butt plug dan macam-macam lagi
 bertujuan untuk menyemarakkan lagi hubungan intim.

Sebenarnya, penciptaan alat sebegini adalah positif kerana ia boleh membantu anda dan pasangan yang mempunyai masalah ketika bersenggama.

Namun ia juga boleh jadi negatif ekoran kesan sampingannya seperti jangkitan penyakit kelamin (STD) sekiranya salah tatacara penggunaannya!

Alat perancang kehamilan

Tidak semua pasangan itu sudah bersedia untuk mengandung terutamanya mereka yang masih muda dan baru sahaja berkahwin.

Usah khuatir kerana dengan bantuan teknologi masa kini, aspek perubatan khususnya dalam usaha merancang kehamilan juga sudah semakin baik.

Kewujudan
 pil perancang, kondom dan pelbagai prosedur perubatan seperti vasektomi dan IUD
 boleh mencegah kehamilan di luar jangkaan.

Ya, ia memang merupakan sesuatu yang positif namun juga boleh jadi negatif kerana ia mungkin menggalakkan seks di luar ikatan perkahwinan.

Seks alam maya (virtual)

Zaman kini,
seks mungkin boleh dilakukan secara alam maya sahaja yakni virtual
 dalam usaha memuaskan nafsu syahwat ketika anda dan pasangan berada jauh sesama sendiri.

Antara contoh seks virtual ini adalah melalui panggilan telefon, panggilan video atau kiriman mesej, audio dan video berbaur seksual bersama pasangan.

Ia mungkin boleh jadi positif sekiranya dilakukan bertujuan mengelakkan anda atau pasangan bermain kayu tiga ketika ketiadaan anda.

Namun ia juga boleh jadi negatif ekoran kekurangan aspek sentuhan kulit ke kulit yang sepatutnya wujud dalam mana-mana hubungan kelamin.

Pornografi

Menurut kajian yang dijalankan oleh Kinsey Institute pada tahun 2019, dianggarkan 50% pengguna internet mengunjungi laman sesawang lucah!

Ini menunjukkan bahawa teknologi jalur lebar sememangnya telah mengubah dan membuka peluang untuk individu lebih mudah mengakses bahan sebegini.

Sebenarnya, tiada apa yang positif mengenainya melainkan anda mungkin boleh belajar posisi dan teknik hubungan kelamin sebelum mencubanya kelak.

Pun begitu,
ketahuilah bahawa ia membawa lebih banyak mudarat daripada manfaat
 dan salah satunya adalah ketagihan yang boleh membawa masalah mati pucuk.

Robot & patung seks

Tahukah kalian bahawa di negara maju seperti Jepun dan Amerika Syarikat telah wujud robot atau patung yang dibuat untuk memuaskan nafsu syahwat?

Ya, ia dikenali sebagai
sexbot
dan boleh berupa jantina lelaki atau wanita, serta memiliki tubuh badan yang hampir serupa seperti seorang manusia normal.

Berita baiknya adalah robot atau patung seks ini masih lagi belum wujud di dalam pasaran negara kita kerana tiada apa yang positif mengenainya.

Antara kesan buruk memilikinya adalah kalian akan k
ehilangan perasaan untuk berdamping dengan manusia sebenar
 yang sepatutnya menjadi lumrah alam.

Adakah ia sesuatu yang positif atau negatif?

Sebenarnya, gabungan teknologi dan seks (
sextech
) ini adalah satu norma baharu di dalam kalangan masyarakat era globalisasi masa kini.

Ia adalah sesuatu yang sangat kompleks kerana terdapat pelbagai kesan positif dan juga kesan negatif mengenainya dalam masa yang sama.

“Seks dan teknologi itu memang saling berkaitan dan kita sedang berada pada era permulaan yang memerlukan kefahaman lebih mendalam lagi”, kata Amanda Gesselman yang merupakan seorang saintis dari Kinsey Institute.

Dalam erti kata yang lebih mudah, sebenarnya perkaitan seks dan teknologi itu adalah sesuatu yang sangat bagus jika kita sendiri cakna dalam menilai.

Oleh itu, cuba ambil apa yang positif dan buang apa yang negatif mengenainya agar
kehidupan seksual kita semua kekal sihat dan sejahtera
 bersama teknologi.


Genetik, Gaya Hidup Dan Berat Badan: Adakah Ia 3 Faktor Utama Kencing Manis?

Seperti mana yang ramai dalam kalangan kita sudah tahu,
diabetes adalah satu penyakit yang sangat kompleks
. Namun, bagaimana ia boleh berlaku dan puncanya adalah berkaitan dengan banyak faktor penyebab diabetes.

Ini kerana tiada satu sebab khusus yang menjadi punca utama kepada antara penyakit kronik di dunia ini.

Apa yang pasti adalah ia berlaku disebabkan
kekurangan insulin atau kegagalan sel-sel di dalam tubuh badan untuk menggunakan insulin yang ada
.

Genetik, gaya hidup dan berat badan adalah antara kunci utama dalam memahami faktor penyebab diabetes.

Jom sama-sama kita ikuti artikel ini untuk tahu lebih lanjut tentangnya!

Untuk mendapatkan lebih banyak info tentang Kencing Manis, sila dapatkannya
di sini.

Genetik adalah faktor penyebab diabetes paling utama

Jika anda sedang menghidap penyakit kencing manis
, tentu ada dalam kalangan ahli keluarga anda yang mengalami perkara yang sama.

Ini kerana keterlibatan faktor genetik dalam kencing manis telah lama dikenal pasti.

Menurut Persatuan Diabetes Amerika, risiko menghidap diabetes jenis 2 adalah:

1 daripada 7 jika salah seorang daripada ibu bapa disahkan diabetes sebelum umur 50 tahun.

1 daripada 13 jika salah seorang daripada ibu bapa disahkan diabetes selepas umur 50 tahun.

1 daripada 2, atau 50% jika kedua-dua ibu dan bapa disahkan diabetes.

Kekuatan pengaruh genetik adalah berbeza mengikut setiap orang. Ada yang sangat kuat, ada juga yang sederhana dan kurang.

Pengaruh ini menjejaskan gen yang mengawal penghasilan glukosa, pengawalan insulin serta bagaimana glukosa dikesan oleh sel-sel badan.

Baca juga:

5 Petua Hilangkan Bengkak Kaki Kencing Manis, Antaranya Garam Dalam Gambar Ini!

Ini 5 Jenis Ubat Kencing Manis Cara Kampung, No 1 Paling Ramai Orang Amalkan!

Gaya hidup juga mempengaruhi

Tidak adil untuk sepenuhnya menyalahkan genetik kerana ia tidak menyebabkan kencing manis dengan sendiri tetapi berlaku dengan pengaruh persekitaran serta gaya hidup. Interaksi antara faktor-faktor ini akan meningkatkan risiko menghidap kencing manis.

Di Malaysia, khususnya, makanan adalah cabaran utama dalam menjalani gaya hidup sihat. Kepelbagaian makanan mungkin boleh menjadi alternatif yang baik, namun sebaliknya membuatkan pertambahan kalori secara berlebihan.

Jangan terkejut jika membaca statistik obesiti di Malaysia.
3 daripada 10 rakyat negara ini adalah obes
.

Berat badan meningkatkan risiko kencing manis

Antara faktor penyebab diabetes ialah berat badan berlebihan. Ini akan meningkatkan risiko penyakit kencing manis.

Ia menyebabkan insulin gagal digunakan dengan baik oleh sel badan,
satu keadaan yang dinamakan sebagai rintangan insulin (insulin resistance)
.

Selain pemakanan, aktiviti fizikal juga merupakan faktor yang penting.

Kehidupan tidak aktif yang menguasai masyarakat membuatkan jumlah kalori yang dibakar kurang daripada jumlah pengambilan.

Sudah lah kerja pun hanya duduk di hadapan komputer selama 8 jam, di rumah pula tiada sebarang aktiviti fizikal dilakukan.

Gaya hidup seperti ini bukan sahaja mengundang kencing manis, malah
penyakit-penyakit lain juga termasuk sakit jantung, strok dan tekanan darah tinggi
.

Faktor penyebab diabetes paling utama adalah 3 perkara di atas tadi

Konklusinya, 2 perkara asas yang kami sebut tadi adalah antara faktor penyebab diabetes atau penyakit kencing manis.

Jadi, ila berwaspada dengan tiga faktor kencing manis yang paling utama ini: genetik, gaya hidup dan berat badan.


Anak Tidur Berdengkur? Kajian Kata Ada KESAN Pada Tingkah Laku, Ibu Kena Ambil Peduli!

Masalah anak berdengkur dalam kalangan kanak-kanak, boleh ke untuk terjadi? Parents kena tahu impaknya jika si kecil berdengkur semasa tidur. Ikuti penjelasan dalam perkongsian artikel Hello Doktor ini.

Untuk mendapatkan lebih banyak info tentang Keibubapaan, sila dapatkannya
di sini.

Tidur berdengkur

Berdengkur merupakan keadaan yang popular yang boleh menjejaskan sesiapa sahaja meskipun ia seringkali berlaku kepada orang lelaki dan individu yang mempunyai
berat badan
 berlebihan.

Dengkur yang berkala selalunya tidak mendatangkan masalah, cuma ia boleh mengganggu pasangan anda.

Jika anda selalu berdengkur, anda bukan sahaja mendatangkan masalah tidur kepada pasangan anda tetapi anda juga mengganggu kualiti masa tidur anda juga.

Berdengkur selalunya akan menjadi bertambah teruk dengan usia yang meningkat. Bantuan kesihatan diperlukan kepada pendengkur tegar bagi
mendapatkan tidur yang berkualiti
.

Masalah anak berdengkur, fahami impaknya

Kanak-kanak prasekolah yang selalu mengalami masalah tidur berdengkur dengan kuat mungkin berisiko tinggi mendapat masalah perilaku.
Ini termasuklah terlalu aktif, masalah
menumpukan perhatian
 dan kemurungan.

Menurut kajian yang dikeluarkan oleh Paediatrik, sebanyak 9% daripada 249 kanak-kanak yang berdengkur dengan kuat dua kali atau lebih dalam seminggu semasa mereka berumur 2 atau 3 tahun.

Kanak-kanak ini lebih cenderung untuk mempunyai masalah perilaku semasa umur 3 tahun berbanding kanak-kanak yang tidak berdengkur pada umur 2 atau 3 tahun, tetapi bukan kedua-duanya.

Menyusu, walau bagaimanapun, boleh membantu menghindari kanak-kanak daripada berdengkur seterusnya mungkin boleh mengelakkan kesan negatif kepada masalah perilaku.

Menurut pengkaji, kanak-kanak yang banyak berdengkur juga dapat dikesan pada umur 2 ke 3 tahun.

Walau bagaimanapun, keadaan ini tidak mendapat perhatian daripada ibu bapa atau pakar kanak-kanak.

Para pengkaji masih lagi tidak memahami bagaimana berdengkur pada umur 2 dan 3 tahun boleh meningkatkan risiko kepada
masalah tingkah laku
.

Tetapi ia adalah berkemungkinan daripada tidur yang tidak berkualiti. Sesetengah dengkuran adalah normal seperti ketika kanak-kanak mendapat selesema.

Jika anda bimbang akan keadaan anak anda, sila berjumpa dengan
pakar kanak-kanak.

Ibu yang baru melahirkan anak haruslah
cuba menyusukan
 selama yang mungkin. Ini kerana ia mempunyai kesan yang kuat bagi melindungi si kecil daripada berdengkur.

Kanak-kanak daripada keluarga yang miskin dan golongan yang disusukan hanya untuk jangka masa pendek, adalah cenderung untuk menjadi pendengkur tegar.

Langkah mengatasi masalah anak berdengkur

Ibu bapa
 tidak sepatutnya mengabaikan masalah tidur berdengkur dalam kalangan kanak-kanak.

 Apabila anak berdengkur, anda melepas tangan dengan menyatakan bahawa semua orang dalam kalangan ahli keluarga anda berdengkur juga.

Sebaiknya
nda perlu membawa anak berjumpa dengan pakar pediatrik bagi mengetahui
cara hilangkan dengkur kanak-kanak.

Para pengkaji meletakkan kaitan di antara berdengkur dan masalah perilaku dalam perdebatan.

Kanak-kanak yang berdengkur secara berterusan mempunyai risiko yang besar terhadap masalah perilaku.

Tetapi ini tidak bermaksud setiap kanak-kanak yang berdengkur akan mempunyai masalah perilaku atau semua kanak-kanak yang mempunyai masalah perilaku adalah pendengkur.

Meskipun begitu,
berdengkur adalah tidak normal kepada kanak-kanak
.

Sesetengah kanak-kanak memerlukan pembedahan untuk membuang tonsil atau adenoids.

Penilaian boleh membantu memastikan sama ada berdengkur adalah tidak berbahaya atau memerlukan rawatan kepada keadaan yang tersembunyi untuk menghilangkan masalah berdengkur atau perilaku.

Baca juga:

Masalah tidur berdengkur dan masalah perilaku boleh menjadi kitaran kejam.

Anak-kanak yang tidak mendapat tidur yang cukup akan menjadi letih dan meragam serta tidak makan dengan sempurna.

B
unyi dengkuran didefinisikan dengan terdapat
gangguan pada saluran pernafasan
 semasa tidur, yang membawa kepada kekurangan oksigen dan tidur yang tidak cukup.

Sekiranya ini merupakan masalah bermusim atau disebabkan oleh selesema, ia tidak menjadi masalah tetapi jika keadaan anak berdengkur adalah serius dan
menyebabkan masalah tidur
, sila dapatkan pemeriksaan yang sah.


Suka Makan Jajan? Buat 9 Cara Ini Untuk Hentikan Tabiat Makan Makanan Ringan!

Siapa sahaja yang tidak suka makan makanan ringan. Namun, disebabkan oleh kesan buruknya terhadap kesihatan, kita perlu menghentikan tabiat pengambilan makanan ringan ini.

Mungkin ada yang sudah terbiasa dengan makanan ringan sebelum ini sehingga agak sukar untuk menghentikan pengambilannya.

Jadi, apa yang boleh anda lakukan untuk menghentikan tabiat ini? Baca tip di bawah ini.

Cara hentikan makan makanan ringan 1: Makan banyak protein

Tahukah anda,
sumber makanan berprotein boleh membantu anda untuk berasa kenyang dalam tempoh yang lebih lama.

 Apabila anda mengambil lebih banyak makanan berprotein, ia boleh membantu mengurangkan selera makan selain mengelakkan anda makan secara berlebihan.

Ada kajian menyatakan, jika kita mengambil lebih banyak protein, kita akan kurang cenderung untuk mengambil snek pada waktu malam.

Cara hentikan pengambilan makanan ringan 2: Jangan
skip
 waktu makan

Apabila anda
skip
 satu waktu makan anda, maka anda akan berasa lebih lapar dan akan makan secara berlebihan pada waktu makan yang seterusnya.

Selain itu juga, anda akan cenderung untuk mengisi perut anda yang kelaparan dengan snek yang tidak sihat sementara menunggu waktu makan yang berikutnya.

Oleh sebab itu,
jangan sesekali
skip
 waktu makan anda untuk elakkan anda mengambil makanan ringan yang tidak sihat.

Cara hentikan makan makanan ringan 3: Minum banyak air

Air yang dimaksudkan di sini ialah air kosong atau air mineral sahaja.

Salah satu cara yang berkesan untuk mengelakkan anda mengidam makanan ringan adalah melalui minum air.

Caranya, setiap kali anda berasa ingin memakan makanan ringan, minum segelas besar air kosong.

Kaedah ini boleh membantu perut anda untuk berasa kenyang dengan pantas.

Anda juga digalakkan untuk meminum air kosong sebelum makan bagi mengurangkan selera makan anda.

Cara hentikan pengambilan makanan ringan 4: Kunyah gula-gula getah

Ada individu yang mungkin gemarkan makanan manis sehingga menyebabkan dirinya mengidam untuk mengambil snek yang manis.

Salah satu cara untuk menghentikan tabiat ini adalah melalui gula-gula getah.

Setiap kali anda berasa ingin makan sesuatu yang manis, kunyah gula-gula getah untuk mengatasi rasa mengidam anda itu.

Gula-gula getah tidak mempunyai kalori yang tinggi, jadi ia adalah kaedah yang baik untuk membantu anda mengatasi rasa mengidam kepada makanan manis.

Cara hentikan makan makanan ringan 5: Makan makanan yang baik

Maksud makanan yang baik ialah makanan keseluruhan atau makanan sihat, bukannya makanan yang telah diproses.

Makanan yang baik dan sihat akan memberikan kesemua nutrien yang diperlukan oleh tubuh anda.

Ini kerana, tubuh yang kekurangan nutrien boleh mencetuskan rasa lapar atau mengidam kepada sesuatu makanan.

Jika anda masih lagi lapar walaupun setelah mengambil makanan yang sihat, cuba dapatkan snek yang sihat sahaja untuk mengurangkan rasa lapar tersebut.

Antaranya adalah seperti kekacang dan buah-buahan.

Cara hentikan pengambilan makanan ringan 6: Kawal stres yang anda alami

Sesetengah individu akan mengalami peningkatan selera makan ketika mengalami tekanan atau stres.

Malah, stres yang dialami juga boleh menyebabkan rasa mengidam kepada makanan ringan.

Oleh itu, bagi mengelakkan anda mengidam makan makanan ringan secara berterusan, uruskan atau kawal stres yang anda alami itu.

Jika anda tidak tahu cara untuk mengawal stres yang betul, berjumpalah dengan ahli terapi bagi mendapatkan nasihat dan bantuan.

Cara hentikan makan makanan ringan 7: Dapatkan tidur yang berkualiti

Rasa mengidam juga berkaitan dengan tidur? Ya. Selera makan atau rasa mengidam yang anda alami itu kebanyakannya dipengaruhi oleh keadaan hormon tubuh badan anda.

Tidur yang tidak berkualiti boleh mengganggu keadaan hormon anda.

Apabila anda tidak mendapat tidur yang baik, maka ia boleh menyebabkan peningkatan rasa mengidam terhadap makanan.

Oleh sebab itu, mereka yang kurang tidur lebih cenderung untuk menjadi obes berbanding mereka yang mendapat waktu tidur yang mencukupi.

Selepas ini, pastikan anda mendapat waktu tidur yang mencukupi iaitu 7 hingga 8 jam sehari bagi orang dewasa.

Cara hentikan pengambilan makanan ringan 8: Jauhkan makanan ringan daripada anda

Salah satu sebab mengapa seseorang itu mudah mengambil makanan ringan adalah kerana makanan tersebut mudah dicapai.

Ia mungkin ada dalam peti ais atau almari di dapur.

Setiap kali berasa lapar atau mengidamkan snek, maka ia boleh didapati dengan mudah kerana ia sudah ada di dalam rumah.

Untuk mengelakkan hal seperti ini, cuba kurangkan atau elakkan pembelian stok snek atau makanan ringan di rumah atau tempat anda bekerja.

Cara ini juga boleh membantu anda untuk menyekat rasa mengidam kepada makanan ringan.

Cara hentikan pengambilan makanan ringan 9: Rancang makanan harian anda

Anda boleh mencuba untuk merancang hidangan anda setiap hari atau setiap minggu.

 Tentukan apa yang anda perlu makan setiap hari agar anda mendapat nutrien yang mencukupi dan tidak makan secara berlebihan.

C
ara ini juga boleh mengelakkan anda daripada makan makanan ringan dalam selang waktu makan.

[health_tool_article id=”94632″]

Kesimpulan

Menyekat rasa mengidam terhadap makanan ringan tidaklah sesukar yang disangka.

Apa yang anda perlukan hanyalah sedikit keazaman dan matlamat agar ia boleh diuruskan dengan baik.

Ikuti sembilan tip yang dicadangkan ini untuk mengatasi rasa mengidam anda terhadap makanan ringan.


Tahi Telinga Banyak Punca Sakit Telinga? Ini Sebab Lazim Jangkitan Telinga

Bukan mudah untuk kita kenal pasti punca sakit telinga berikutan terdapat banyak diagnosis yang berkait dengannya.
Lazimnya,
simptom ini sering dialami oleh kanak-kanak
. Namun, orang dewasa juga boleh mengalaminya.

Dalam pada itu, aduan lebih banyak melibatkan sakit sebelah telinga dengan karakter sakit yang seakan mencucuk atau rasa terbakar.

Artikel ini akan menerangkan sebab sakit telinga dan rawatan baginya. Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Apa punca sakit telinga yang lazim?

Sakit telinga boleh mempunyai punca langsung dan tidak langsung. Bagi punca langsung, ia berlaku akibat
 proses penyakit yang mempengaruhi telinga
 itu sendiri.

Sementara itu, bagi sebab tidak langsung pula, punca sakit telinga boleh berasal daripada struktur lain seperti gigi atau dagu dan kesakitannya dirasai pada telinga.

Keadaan ini turut dikenali sebagai kesakitan yang dirujuk (
referred

pain
).

Antara punca sakit telinga yang lazim didiagnosis adalah seperti berikut.

Jangkitan telinga

Jangkitan kuman adalah punca yang paling lazim didiagnosis bagi simptom berkait dengan sakit telinga.

Ia boleh berlaku pada luar, bahagian tengah atau dalam telinga.

Bagi jangkitan luar telinga
, ia boleh berpunca daripada aktiviti renang, pemakaian alat bantu dengar atau ‘earphone’ atau luka pada bahagian luar telinga.

Luka yang terjadi akibat garuan boleh menyebabkan jangkitan begitu juga dengan air yang melembutkan kulit di sekitar lohong telinga.

Situasi tersebut boleh menjadi lokasi ideal untuk pembiakan bakteria.

Jangkitan bahagian tengah telinga
 pula sering berlaku akibat jangkitan saluran pernafasan. Cecair boleh berkumpul di belakang gegendang telinga sehingga membolehkan bakteria untuk membiak.

Sementara itu, labirintitis
adalah masalah jangkitan telinga
 dalam yang berpunca daripada jangkitan bakteria atau virus pernafasan.

Punca lazim bukan jangkitan telinga

Bukan semua punca sakit telinga berlaku akibat jangkitan. Bagi punca selain jangkitan adalah seperti berikut:

Perubahan tekanan di dalam telinga
 (sewaktu menaiki kapal terbang)

Tahi telinga banyak

Objek asing di dalam telinga

Jangkitan bakteria pada tekak

Jangkitan sinus

Syampu atau air tersumbat di dalam telinga

Penggunaan putik kapas di dalam telinga

Bagi punca tidak lazim untuk sakit telinga pula adalah:

Sindrom sendi temporomandibular (TMJ)

Gegendang telinga berlubang

Sakit saraf muka kronik

Radang sendi pada dagu

Jangkitan gigi dan mulut

Ekzema di dalam lohong telinga

Simptom yang boleh dialami

Gejala sakit telinga jarang datang bersendirian. Ia kebiasaannya datang dengan simptom lain yang boleh memberi klu kepada doktor untuk membuat diagnosis.

Bagi orang dewasa, simptom yang boleh dialami selain sakit telinga adalah:

Kurang pendengaran

Cecair keluar daripada dalam telinga

Sementara itu, kanak kanak akan mengalami simptom seperti:

Sakit telinga

Kurang pendengaran

Demam

Rasa penuh di dalam telinga

Sukar tidur

Menangis

Sakit kepala

Kurang selera makan

Tidak seimbang

Sebab
sakit telinga tidak semestinya bermula daripada telinga
, anda tidak boleh membuat diagnosis tanpa bantuan doktor.

Rujukan kepada profesional boleh membantu anda mengenal pasti sebab berlakunya gejala tersebut dan rawatan boleh diberikan mengikut keperluan semasa.

Baca lagi artikel berkaitan:

Sering Bercakap Terlalu Kuat Masa Berborak? Itu Salah Satu Tanda Masalah Pendengaran!

Pendengaran Kurang Jelas? Ini 4 Penyakit Telinga Yang Boleh Berlaku Kepada Anda

Ada Masalah Pendengaran? Bukan Semua Orang Pekak Sesuai Pakai Alat Bantuan! Baca Ini Dulu

Rawatan untuk sakit telinga

Secara teorinya, rawatan bagi masalah sakit telinga bergantung kepada diagnosis. Walau bagaimanapun, terdapat beberapa langkah yang anda boleh cuba di rumah untuk mengurangkan rasa sakit.

Basahkan kain dengan air sejuk dan tuam pada telinga yang sakit.

Pastikan telinga anda tidak terlalu basah.

Duduk dengan
postur yang betul untuk melegakan tekanan di dalam telinga
.

Guna ubat titik telinga yang boleh dibeli tanpa preskripsi (OTC).

Ambil ubat tahan sakit OTC.

Kunyah gula-gula getah untuk melegakan tekanan di dalam telinga.

Jika sakit telinga dialami oleh bayi, anda boleh memberi mereka makan (atau menyusu).

Jika anda mengalami simptom jangkitan seperti demam, anda perlu mendapatkan khidmat doktor bagi mendapatkan preskripsi antibiotik.

Ingat! Anda perlu menghabiskan preskripsi antibiotik anda walaupun sudah sihat sebelum ia habis diambil.

Sekiranya punca sakit telinga anda disebabkan
pengumpulan tahi telinga
, anda boleh guna ubat titik untuk melembutkan tahi telinga tersebut.

Ia boleh keluar dengan lebih mudah dan kesakitan anda akan berkurangan.

Jika perlu, doktor boleh menggunakan alat penyedut untuk mengeluarkan tahi telinga tersebut.

Rawatan bagi keadaan lain (kesakitan yang dirujuk) bergantung kepada diagnosis.

Konklusi

Terdapat banyak punca sakit telinga dalam kalangan orang dewasa dan ia boleh terjadi akibat proses penyakit langsung atau tidak langsung.

Sekiranya anda mengalami simptom sakit telinga
, pastikan anda rujuk kepada doktor perubatan untuk pemeriksaan dan rawatan.